2011-XII-сон 22.09.1994. ЎЗБЕКИСТОН РЕСПУБЛИКАСИНИНГ ОЛИЙ МАЖЛИСИ ТЎҒРИСИДА\nЎЗБЕКИСТОН РЕСПУБЛИКАСИНИНГ ОЛИЙ МАЖЛИСИ ТЎҒРИСИДА\n1-модда. Ўзбекистон Республикаси Олий Мажлисининг ҳуқуқий мақоми\n2-модда. Ўзбекистон Республикаси Олий Мажлисига сайлов\n3-модда. Ўзбекистон Республикаси Олий Мажлисининг ваколат муддати\n4-модда. Ўзбекистон Республикаси Олий Мажлисининг ваколатлари\n5-модда. Ўзбекистон Республикаси Олий Мажлиси депутати\nII боб. ЎЗБЕКИСТОН РЕСПУБЛИКАСИ ОЛИЙ МАЖЛИСИ ИШИНИНГ ТАШКИЛИЙ ШАКЛИ\n6-модда. Ўзбекистон Республикаси Олий Мажлисининг сессияси\n7-модда. Ўзбекистон Республикаси Олий Мажлисининг мажлислари\n8-модда. Ўзбекистон Республикаси Олий Мажлисининг навбатдан ташқари сессияси\nIII боб. ЎЗБЕКИСТОН РЕСПУБЛИКАСИ ОЛИЙ МАЖЛИСИНИНГ ҲУЖЖАТЛАРИ (АКТЛАРИ)\n9-модда. Ўзбекистон Республикаси Олий Мажлиси томонидан ҳужжатлар қабул қилиниши\n10-модда. Ўзбекистон Республикаси Олий Мажлисининг ҳужжатларини эълон қилиш ҳамда уларнинг кучга кириши\n11-модда. Ўзбекистон Республикаси Олий Мажлиси ҳужжатларининг ижросини назорат қилиш\nIV боб. ЎЗБЕКИСТОН РЕСПУБЛИКАСИ ОЛИЙ МАЖЛИСИНИНГ РАИСИ ВА УНИНГ ЎРИНБОСАРЛАРИ\n12-модда. Ўзбекистон Республикаси Олий Мажлисининг Раиси\n13-модда. Ўзбекистон Республикаси Олий Мажлиси Раисининг ваколатлари\n14-модда. Ўзбекистон Республикаси Олий Мажлиси Раисининг ўринбосарлари\nV боб. ЎЗБЕКИСТОН РЕСПУБЛИКАСИ ОЛИЙ МАЖЛИСИ КЕНГАШИ, УНИНГ ТАРКИБИ ВА ВАКОЛАТЛАРИ\n15-модда. Ўзбекистон Республикаси Олий Мажлиси Кенгаши\n16-модда. Ўзбекистон Республикаси Олий Мажлиси Кенгашининг таркиби\n17-модда. Ўзбекистон Республикаси Олий Мажлиси Кенгашининг ваколатлари\nVI боб. ЎЗБЕКИСТОН РЕСПУБЛИКАСИ ОЛИЙ МАЖЛИСИНИНГ ҚЎМИТАЛАРИ ВА КОМИССИЯЛАРИ\n18-модда. Ўзбекистон Республикаси Олий Мажлисининг қўмиталари ва комиссияларини сайлаш\n19-модда. Ўзбекистон Республикаси Олий Мажлиси қўмиталари ва комиссияларининг таркиби\n20-модда. Ўзбекистон Республикаси Олий Мажлисининг муваққат комиссиялари\n21-модда. Ўзбекистон Республикаси Олий Мажлиси қўмиталари ва комиссияларининг ишини ташкил этиш\n22-модда. Ўзбекистон Республикаси Олий Мажлиси қўмиталари ва комиссияларининг мажлислари\n23-модда. Ўзбекистон Республикаси Олий Мажлиси қўмиталари ва комиссияларининг ваколатлари\n24-модда. Ўзбекистон Республикаси Олий Мажлиси қўмиталари ва комиссияларининг қарорлари\n25-модда. Ўзбекистон Республикаси Олий Мажлисининг Котибияти\n26-модда. Ўзбекистон Республикаси Олий Мажлисининг харажатлари\n27-модда. Ўзбекистон Республикаси Олий Мажлисининг Иш тартиби\nҲужжат кучини йўқотган 14.01.2005\nҲужжат 16.10.1994 00 санаси ҳолатига\n1.01.00.00.00 Конституциявий тузум / 01.08.00.00 Ўзбекистон Республикаси Олий Мажлиси / 01.08.01.00 Умумий қоидалар. Олий Мажлисга сайловлар / 01.08.01.03 Бир палатали парламент (ОМ, ОС)]\nМазкур Қонун Ўзбекистон Республикаси Олий Мажлисининг 2002 йил 12 декабрдаги 435-II-сонли «Ўзбекистон Республикаси Олий Мажлисининг Қонунчилик палатаси тўғрисида»ги Ўзбекистон Республикаси Конституциявий Қонунини амалга киритиш ҳақида» қарорига мувофиқ ўз кучини йўқотади.\nЎзбекистон Республикасининг Олий Мажлиси республикада қонун чиқарувчи ҳокимиятни амалга оширувчи олий давлат вакиллик органидир.\nОлий Мажлис Ўзбекистон Республикаси Конституциясига мувофиқ ўз ваколатига берилган ҳар қандай масалани ўз муҳокамасига қабул қилиш ҳуқуқига эга.\nЎзбекистон Республикасининг Олий Мажлиси бир палатали органдир.\nОлий Мажлис ҳудудий бир мандатли сайлов округлари бўйича кўп партиялилик асосида сайланадиган 250 нафар депутатдан иборат.\nОлий Мажлис фаолиятининг доимий ва самарали бўлиши унинг сессиялари, Олий Мажлис Кенгаши, Олий Мажлис қўмиталари ва комиссиялари ҳамда депутатларнинг иши билан таъминланади.\nОлий Мажлис сайловига тайёргарлик кўриш ва уни ўтказиш тартиби «Ўзбекистон Республикаси Олий Мажлисига сайлов тўғрисида»ги Ўзбекистон Республикаси Қонуни ва унга мувофиқ чиқариладиган республиканинг бошқа қонунлари билан белгиланади.\nЎзбекистон Республикаси Олий Мажлисининг ваколат муддати — беш йил.\nВаколат муддати тугагач, Олий Мажлис янги чақириқ Олий Мажлис иш бошлагунга қадар ўз фаолиятини давом эттириб туради.\nЎзбекистон Республикаси Олий Мажлисининг ваколатлари жумласига:\n2) Ўзбекистон Республикаси қонунларини қабул қилиш ҳамда уларга ўзгартиш ва қўшимчалар киритиш;\nЗ) Вазирлар Маҳкамасининг таклифига биноан Ўзбекистон Республикаси ички ва ташқи сиёсатининг асосий йўналишларини белгилаш ҳамда давлат стратегик дастурларини қабул қилиш;\n4) Ўзбекистон Республикасининг қонун чиқарувчи, ижро этувчи ва суд ҳокимиятлари органлари тизимини ва ваколатларини Ўзбекистон Республикасининг Конституциясига мувофиқ белгилаш;\n9) Ўзбекистон Республикасининг Олий Мажлисига ва маҳаллий вакиллик органларига сайлов тайинлаш; Марказий сайлов комиссиясини тузиш;\n10) Ўзбекистон Республикаси Конституциясига мувофиқ ваколати тугаши муносабати билан Ўзбекистон Республикаси Президенти сайлов кунини тайинлаш;\n1З) Ўзбекистон Республикаси Олий судини сайлаш;\n19) Ўзбекистон Республикаси Президентининг вазирликлар, давлат қўмиталарини ва давлат бошқарувининг бошқа органларини тузиш ва тугатиш ҳақидаги фармонларини тасдиқлаш;\n2З) туманлар, шаҳарлар, вилоятларни ташкил этиш, тугатиш, уларнинг номини ва чегараларини ўзгартириш;\n24) Ўзбекистон Республикаси Конституциясида ҳамда ушбу Қонунда назарда тутилган бошқа ваколатларни амалга ошириш киради.\nОлий Мажлис депутати ўз сайловчиларининг, шунингдек уни депутатликка номзод этиб кўрсатган тегишли сиёсий партия ёки тегишли ҳокимият вакиллик органининг вакили ҳисобланади.\nДепутат ўз бурчларини ижро этишда Ўзбекистон Республикасининг Конституциясига ҳамда қонун ҳужжатларига амал қилади.\nОлий Мажлис депутатининг ваколат муддати беш йил.\nОлий Мажлис депутатининг ваколатлари:\nу ваколатини зиммасидан соқит қилган;\nОлий Мажлис депутатининг ваколатлари қонунда назарда тутилган бошқа ҳолларда ҳам муддатидан илгари тўхтатилиши мумкин.\nОлий Мажлис депутатининг ҳуқуқлари, бурчлари ва фаолиятининг кафолатлари Ўзбекистон Республикаси қонунлари билан белгиланади.\nОлий Мажлис депутатларига белгиланган тартибда уларнинг депутатлик фаолияти билан боғлиқ бўлган харажатлар қопланади. Олий Мажлисда доимий ишлайдиган депутатлар ўз ваколатлари даврида ҳақ тўланадиган бошқа бирон-бир лавозимни эгаллашлари ва тадбиркорлик фаолияти билан шуғулланишлари мумкин эмас.\nОлий Мажлис депутати дахлсизлик ҳуқуқидан фойдаланади. У Олий Мажлиснинг, сессиялар оралиғидаги даврда эса — Олий Мажлис Кенгашининг (навбатдаги сессияда буни депутатлар эътиборига етказиш шарти билан) розилигисиз жиноий жавобгарликка тортилиши, ҳибсга олиниши ёки суд томонидан бериладиган маъмурий жазога тортилиши мумкин эмас.\nЎзбекистон Республикаси Олий Мажлиси ишининг ташкилий шакли сессия ҳисобланади.\nОлий Мажлис сессияси унинг мажлисларида очилади ва ёпилади.\nОлий Мажлис сессияси унинг мажлисларидан, шунингдек Олий Мажлис қўмиталари ва комиссияларининг, бошқа органларининг сессия мажлислари оралиғидаги даврда ўтказиладиган мажлисларидан иборат бўлади.\nОлий Мажлис сессиялари бир йилда камида икки марта чақирилади.\nОлий Мажлиснинг сайловдан кейинги биринчи мажлиси Марказий сайлов комиссияси томонидан сайловдан сўнг икки ойдан кечиктирмай чақирилади.\nОлий Мажлис биринчи сессиясининг биринчи мажлиси Марказий сайлов комиссиясининг Раиси томонидан очилади ва Ўзбекистон Республикаси Олий Мажлисининг Раиси сайлангунга қадар олиб борилади.\nЎзбекистон Республикаси Олий Мажлисининг мажлиси унинг ишида жами депутатларнинг камида учдан икки қисми иштирок этган тақдирдагина ваколатли ҳисобланади.\nҚонунлар ва Олий Мажлиснинг бошқа қарорлари фақатгина мажлисларда қабул қилинади.\nОлий Мажлис ва унинг органлари мажлисида Ўзбекистон Республикасининг Президенти, Бош Вазир ва Вазирлар Маҳкамасининг аъзолари, республика Конституциявий суди, Олий суди, Олий хўжалик судининг раислари, Бош прокурори, Марказий банки бошқарувининг раиси иштирок этишлари мумкин.\nЎзбекистон Республикаси Олий Мажлисининг навбатдан ташқари сессияси Олий Мажлиснинг Раиси томонидан унинг ташаббуси билан ёки Ўзбекистон Республикаси Президентининг, Қорақалпоғистон Республикаси Жўқорғи Кенгесининг ёхуд Олий Мажлис депутатлари камида учдан бир қисмининг таклифи билан чақирилади.\nЎзбекистон Республикасининг Олий Мажлиси Ўзбекистон Республикаси Конституциясини, конституциявий қонунларни, қонунларни, қарорлар ва бошқа ҳужжатларни қабул қилади.\nЎзбекистон Республикасининг Конституцияси, Конституцияни ўзгартирувчи ва тўлдирувчи қонунлар, шунингдек бошқа конституциявий қонунлар Олий Мажлис жами депутатларининг камида учдан икки қисмидан иборат кўпчилиги томонидан қабул қилинади.\nЎзбекистон Республикаси Олий Мажлиси тегишли таклиф киритилгандан кейин олти ой мобайнида Конституцияга ўзгартишлар ҳамда тузатишлар киритиш тўғрисида кенг ва ҳар тарафлама муҳокамани ҳисобга олган ҳолда қонун қабул қилиши мумкин. Агар Ўзбекистон Республикасининг Олий Мажлиси Конституцияга ўзгартиш киритиш тўғрисидаги таклифни рад этса, таклиф камида бир йил ўтгандан кейин қайта киритилиши мумкин.\nҚонунлар, қарорлар ва бошқа ҳужжатлар Олий Мажлис жами депутатларининг кўпчилик овози билан қабул қилинади.\nЎзбекистон Республикаси қонунларини ва Олий Мажлиснинг бошқа норматив ҳужжатларини эълон қилиш уларни қўлланишнинг мажбурий шарти ҳисобланади.\nЎзбекистон Республикасининг қонунлари, Олий Мажлиснинг бошқа норматив ҳужжатлари улар имзоланганидан кейин узоғи билан бир ҳафталик муддат ичида эълон қилинади ҳамда агар, ҳужжатларнинг ўзида бошқа қоида белгиланмаган бўлса, улар эълон қилинганидан кейин ўн кун ўтгач, кучга киради.\nЎзбекистон Республикаси Олий Мажлиси қонунларнинг ва Ўзбекистон Республикаси Олий Мажлиси бошқа ҳужжатларининг ижросини назорат қилади.\nОлий Мажлиснинг Раиси Ўзбекистон Республикаси Олий Мажлиси томонидан ҳудудий депутатлар гуруҳлари вакиллари йиғилишининг таклифига биноан депутатлар орасидан яширин овоз бериш йўли билан Олий Мажлис ваколати муддатига сайланади.\nОлий Мажлиснинг Раиси этиб бир шахсни сурункасига икки муддатдан ортиқ сайлаш мумкин эмас.\nОлий Мажлиснинг Раиси депутатларнинг учдан икки қисмидан кўпроғи яширин овоз бериши орқали қабул қилинган Олий Мажлис қарорига биноан муддатидан илгари чақириб олиниши мумкин.\n2) Олий Мажлис сессияларини чақиради, сессиянинг кун тартибига доир таклифларни қўмиталар ва комиссияларнинг раислари билан биргаликда белгиланган тартибга (Олий Мажлис Иш тартибига) мувофиқ тайёрлайди;\n3) Олий Мажлис ва унинг Кенгаши мажлисларида раислик қилади;\n4) Олий Мажлис қўмиталари ва комиссияларининг фаолиятини мувофиқлаштириб боради;\n7) Олий Мажлис Кенгаши билан келишган ҳолда Олий Мажлис Раисининг ўринбосарлари, Олий Мажлис қўмиталари ва комиссиялари раислари этиб сайлаш учун Олий Мажлисга номзодларни тақдим этади;\n8) қўмиталар ва комиссиялар раисларининг тақдимига мувофиқ Олий Мажлис Кенгаши билан келишган ҳолда қўмиталар ва комиссияларнинг раис ўринбосарлари ҳамда котибларини тайинлайди;\n9) қўмиталар ва комиссиялар раисларининг таклифига биноан қўмиталар ва комиссиялар таркибини ўзгартириб, сўнгра бу ўзгартишларни Олий Мажлис тасдиғига киритади;\n10) Олий Мажлиснинг матбуот органлари фаолиятига раҳбарликни амалга оширади;\n11) Олий Мажлис матбуот органлари низомларини ва таҳрир ҳайъатлари таркибини ҳамда уларнинг ишлаши учун зарур харажатлар сметасини тасдиқлайди;\n12) Олий Мажлисга қарашли матбуот органлари муҳаррирларини Олий Мажлис Кенгаши билан келишилган ҳолда тайинлайди ва лавозимларидан озод қилади;\n13) Олий Мажлис депутатлари ва девонининг ишлаши учун зарур харажатлар сметасини тасдиқлайди;\n14) Олий Мажлис ва унинг Кенгаши қарорларини имзолайди.\nОлий Мажлис Раиси ўз ваколатига кирадиган масалаларни Кенгаш муҳокамасига киритишга ҳақлидир.\nЎзбекистон Республикаси Олий Мажлисининг Раиси ўз ваколатига кирадиган масалалар юзасидан фармойишлар чиқаради.\nОлий Мажлис Раисининг ўринбосарлари Олий Мажлис депутатлари орасидан яширин овоз бериш йўли билан Олий Мажлис ваколати муддатига сайланадилар.\nОлий Мажлис Раисининг ўринбосарларидан бири Қорақалпоғистон вакили — Олий Мажлис депутати бўлади.\nЎзбекистон Республикаси Олий Мажлиси Раисининг ўринбосарлари Раиснинг топшириғига биноан унинг айрим вазифаларини бажарадилар ва у йўқлигида ёки унинг ўз вазифаларини амалга ошириши мумкин бўлмаган ҳолларда Раиснинг вазифасини бажариб турадилар.\nОлий Мажлис ишини ташкил этиш ҳамда ушбу Қонунда назарда тутилган бошқа ваколатларни амалга ошириш учун биринчи сессияда Ўзбекистон Республикаси Олий Мажлисининг Кенгаши тузилади.\nЎзбекистон Республикаси Олий Мажлиси Кенгашининг таркибига Олий Мажлис Раиси, Раиснинг ўринбосарлари, қўмиталарнинг, Мандат комиссиясининг раислари ва Олий Мажлис расмий фракцияларининг вакиллари киради.\nЎзбекистон Республикаси Олий Мажлисининг Кенгаши:\n1) Олий Мажлис сессияси кун тартибига ва иш тартибига доир таклифларни тайёрлайди;\n2) Олий Мажлис қўмиталари ва комиссияларининг амалга оширилаётган ишлар тўғрисидаги маълумотларини ҳамда қонунлар ва Олий Мажлиснинг бошқа қарорлари ижроси тўғрисидаги ахборотларни эшитади;\n3) қонун лойиҳаларини тайёрлаш ишини режалаштиришни уюштиради;\n4) Олий Мажлис Раисининг таклифига биноан қонун лойиҳаларини ва бошқа ҳужжатларни дастлабки тарзда кўриб чиқади;\n5) Олий Мажлис сессиясида депутатлар билдирган таклиф ва мулоҳазаларни таҳлил этади ҳамда улар юзасидан тегишли қарорлар қабул қилади;\n6) сессиялар оралиғидаги даврда қонун ҳужжатларида белгиланган ҳолларда ва тартибда Олий Мажлис депутатларини жавобгарликка тортишга, шунингдек иш жойидаги маъмурият ташаббусига кўра депутатларни ишдан бўшатишга розилик бериш тўғрисидаги масалаларни қараб чиқади;\n7) Олий Мажлис иши ва депутатлар ўз ваколатларини самарали амалга оширишлари билан боғлиқ бўлган бошқа масалаларни кўриб чиқади.\nОлий Мажлис Кенгаши ўз ваколатига кирадиган масалалар юзасидан қарорлар қабул қилади, улар белгиланган тартибда эълон қилинади.\nЎзбекистон Республикаси Олий Мажлиси биринчи сессияда депутатлар орасидан ўз ваколати муддатига ҳудудий депутатлар гуруҳлари вакиллари йиғилишининг таклифига биноан қўмиталар ва комиссиялар сайлайди ва уларнинг раисларини тасдиқлайди. Қўмиталар ва комиссиялар қонун лойиҳалари тайёрлаш ишларини олиб бориш, Олий Мажлис муҳокамасига киритиладиган масалаларни дастлабки тарзда кўриб чиқиш ва тайёрлаш, қонунларнинг ва Олий Мажлис бошқа қарорларининг ижросини назорат қилиб туриш учун тузилади. Қўмиталар ва комиссияларнинг рўйхати ва миқдор таркиби Олий Мажлис томонидан белгиланади.\nОлий Мажлис депутати, қоида тариқасида, Олий Мажлиснинг фақат битта қўмитаси ёки комиссиясининг аъзоси этиб сайланиши мумкин.\nҚўмита ёки комиссия таркибига Олий Мажлис Раиси ва унинг ўринбосарлари сайланишлари мумкин эмас.\nҚўмита, комиссия таркибига сайланмаган депутат улар ишида маслаҳат овози билан иштирок этишга ҳақлидир.\nҚўмиталар ва комиссияларнинг барча аъзолари тенг ҳуқуқлардан фойдаланадилар.\nЗарурат бўлган ҳолларда Олий Мажлис янги қўмиталар ва комиссиялар тузиши ва сайлаши, илгари тузилган қўмиталар ва комиссияларни тугатиши ва қайта ташкил этиши мумкин.\nОлий Мажлис қўмиталари ва комиссиялари Олий Мажлис олдида масъул ва унга ҳисобдордирлар.\nҚўмиталар ва комиссиялар Олий Мажлис томонидан раис ва бошқа аъзолардан иборат таркибда сайланади. Қўмита, комиссиянинг раис ўринбосари ва котиби қўмита, комиссия раисининг тақдимига мувофиқ тегишли қўмита, комиссия аъзолари орасидан Олий Мажлис Раиси томонидан Олий Мажлис Кенгаши билан келишилган ҳолда тайинланади.\nҚўмита, комиссияларнинг (муваққатлардан ташқари) раислари, раис ўринбосарлари ва котиблари ўз фаолиятларини, қоида тариқасида, доимий асосда амалга оширадилар.\nОлий Мажлис ва унинг Кенгаши аниқ топшириқларни бажариш учун депутатлар орасидан муваққат комиссиялар тузиши мумкин. Муваққат комиссиялар ўз зиммаларига юкланган вазифаларни бажариб бўлганларидан кейин ёхуд Олий Мажлис ёки унинг Кенгаши қарорига биноан ўз фаолиятларини муддатидан илгари тўхтатадилар.\nОлий Мажлис қўмиталари ва комиссиялари ишни ўз режаларига, Олий Мажлис, унинг Раиси ва Олий Мажлис Кенгаши топшириқларига ҳамда тавсияларига мувофиқ ташкил этадилар.\nОлий Мажлис қўмиталари ва комиссияларининг мажлислари заруратга қараб чақирилади ва Олий Мажлис мажлислари ўртасида ҳам, шунингдек сессиялар оралиғидаги даврда ҳам ўтказилади.\nОлий Мажлис қўмиталари ва комиссияларининг мажлислари, башарти уларда қўмита ёки комиссия таркибининг камида ярми ҳозир бўлса, ваколатли ҳисобланади.\nОлий Мажлис қўмиталари, комиссияларининг мажлислари, қоида тариқасида, очиқ ўтказилади. Мажлисларга давлат органлари ва жамоат бирлашмаларининг, илмий муассасаларнинг вакиллари, мутахассислар ва олимлар маслаҳат овози ҳуқуқи билан, шунингдек қўмиталар ва комиссияларнинг фаолиятидан жамоатчиликни кенг хабардор қилиш учун матбуот органлари, телевидение, радио ва бошқа оммавий ахборот воситаларининг вакиллари таклиф этилиши мумкин.\nЗарурат бўлганда қўмита ёки комиссия ёпиқ мажлис ўтказиш тўғрисида қарор қабул қилиши мумкин.\nОлий Мажлис қўмиталари ва комиссиялари:\n1) Олий Мажлис, унинг Раиси, Олий Мажлис Кенгаши топшириғига биноан ёки ўз ташаббуслари билан тасарруфларидаги масалалар бўйича қонунларнинг ва Олий Мажлис бошқа қарорларининг лойиҳаларини ишлаб чиқадилар;\n2) қонун ҳужжатларини такомиллаштириш билан боғлиқ масалаларни тайёрлайдилар, Олий Мажлис сессияси кун тартибига доир таклифлар киритадилар;\n3) қўмита, комиссия ишида иштирок этиш учун давлат органлари, жамоат бирлашмалари вакилларини, мутахассислар ва олимларни таклиф этадилар;\n4) қўмитанинг ёки комиссиянинг ўзи томонидан ишлаб чиқилган қонун лойиҳаларини ҳам, қонун чиқариш ташаббуси тартибида тушган қонун лойиҳаларини ҳам илмий экспертизага юборадилар, улар юзасидан Вазирлар Маҳкамасининг хулосасини, тегишли вазирликлар, давлат қўмиталари, идоралар, жамоат бирлашмалари, шунингдек олимлар ва мутахассисларнинг фикрини сўрайдилар;\n5) ўрганиб чиқиш учун ўзларига берилган қонун лойиҳаларини дастлабки тарзда кўриб чиқиш натижалари юзасидан Олий Мажлисга ёки унинг Кенгашига хулосалар, таклифлар ва мулоҳазалар тақдим этадилар;\n6) Олий Мажлис мажлисларида ўз тасарруфларидаги масалалар бўйича маърузалар ва қўшимча маърузалар билан сўзга чиқадилар;\n7) Олий Мажлиснинг Раиси ёки Олий Мажлиснинг Кенгаши йўллаган республика бюджети лойиҳаларини, унинг ижроси тўғрисидаги ҳисоботларни, шунингдек давлат стратегик дастурлари лойиҳаларини қараб чиқадилар;\n8) ўз тасарруфларидаги масалалар юзасидан Ўзбекистон Республикаси Ҳукуматига таклифлар киритадилар;\n9) ўз тасарруфларидаги масалалар бўйича давлат органлари ва жамоат бирлашмаларидан, мансабдор шахслардан ҳужжатларни, ёзма хулосаларни, ҳисобот маълумотларини ва бошқа материалларни талаб қиладилар;\n10) қонунларнинг ва республика Олий Мажлиси бошқа қарорларининг ижро этилиши устидан назоратни амалга оширадилар;\n11) вазирликлар, давлат қўмиталари ва идоралар раҳбарларининг, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари, корхоналар, муассасалар, ташкилотлар раҳбарларининг қонунлар, Олий Мажлиснинг бошқа ҳужжатлари, қўмиталар, комиссиялар тавсиялари бажарилиши юзасидан ахборотларини эшитадилар.\nҚараб чиқилаётган масалалар юзасидан қўмита ёки комиссия тавсия йўсинида қарор қабул қилади ёхуд хулоса беради. Бир нечта қўмита ва комиссия томонидан қараб чиқиладиган масалалар юзасидан қўшма қарор ёки хулоса қабул қилинади.\nҚўмита ва комиссияларда барча масалалар қўмита ёки комиссия аъзолари умумий таркибининг оддий кўпчилик овози билан ҳал этилади.\nҚўмиталар ва комиссияларнинг давлат органларига, жамоат бирлашмаларига йўлланадиган қарорлари улар томонидан кўриб чиқилиши шарт, натижалар ёки кўрилган чоралар ҳақида, башарти қарорда ўзгача қоида белгиланмаган бўлса, узоғи билан бир ой муддат ичида хабар берилиши лозим.\nЎзбекистон Республикаси Олий Мажлиси фаолият кўрсатишини таъминлаш учун Олий Мажлис Котибияти тузилади.\nКотибиятнинг тузилиши, штатлари ва ишлаш тартиби Олий Мажлис Раиси томонидан тасдиқланади.\nКотибият ходимларининг меҳнат муносабатлари Олий Мажлис ваколати муддатига боғлиқ эмас.\nЎзбекистон Республикаси Олий Мажлисининг харажатлари республика бюджетини тасдиқлаш чоғида назарда тутилади.\nЎзбекистон Республикаси Олий Мажлиси ва унинг органлари фаолияти тартиботи Олий Мажлиснинг Иш тартиби билан белгиланади.\n1994 йил 22 сентябрь,\n(Ўзбекистон Республикаси Олий Кенгашининг Ахборотномаси, 1994 й., 10-сон, 250-модда; Олий Мажлис Ахборотномаси, 2000 й., 5-6-сон, 153-модда; 2001 й., 5-сон, 89-модда)


Санитария-эпидемиология хизмати: Тарвузлар истеъмолга яроқли - Anhor\nAnhor Все посты Санитария-эпидемиология хизмати: Тарвузлар истеъмолга яроқли\nТошкент шаҳар Давлат санитария-эпидемиология назорати маркази (ДСЭНМ) полиз экинлари саломатлик учун хавфли экани тўғрисидаги маълумотни оғзаки тарзда рад этди, деб ёзади UZ24 нашри.\nМарказ вакилининг сўзларига кўра, барча мева ва сабзавотлар ҳамда полиз экинлари ҳар куни лабораторияларда нитратлар миқдорига текширилади. Бундай текширувлардан биттаси бевосита ДСЭНМ туман лабораториясида, иккинчиси эса Давлат ветеринария бошқармасининг ветеринария-санитария экспертизаси томонидан текширилади. Шундан кейингина мева-сабзавотлар билан тасдиқланган жойларда савдо қилишга рухсатнома берилади.\nАгар текширилаётган маҳсулот санитария меъёрларига тўғри келмаса, у йўқ қилинади. Бундай ҳолат июнь ойида ҳандалаклар билан содир бўлганди, уларда саломатлик учун хавфли бўлган моддалар аниқланган эди. Шу боис улар зудлик билан йўқ қилинди.\nБундан олдин ижтимоий тармоқларда ҳам истеъмолчиларнинг бозор ва супермаркетларда сотилаётган тарвузларга нисбатан шикоятлари пайдо бўлганди. Қатор харидорлар юқорида тилга олинган полиз маҳсулотларини истеъмол қилганидан сўнг заҳарлангани қайд этилади.\nЎзбекистон дунёнинг энг кучли армиялари рейтингида 48-ўринни эгаллади


Очилбой Раматов Президентдан қурилиш соҳаси учун...\n04.03.2021 11:00 0 3887\n— Янги ташкил этиладиган қурилишлар натижасида қўшимча 300 мингта иш ўрни яратилиши кутилмоқда. Бундан ҳам кўпроқ бўлиши мумкин.\nМарт ойи якунига қадар уй-жой қуриш учун шаҳар ва қишлоқларда ер танлашни якунлаш лозим бўлади. Шунингдек қурувчиларни танлаш ҳам якунланади. Апрел ойидан қурилишларни мукаммал бошлаш керак.\nНарх-навони ҳам қишлоқ жойларда метр квадрати учун 4 миллион сўм, шаҳар жойларда 5 миллиондан ошмаслиги шарт. Акс-ҳолда одамлар қийналиб қолади.\nЎтган йили уч-жой қурилиши учун жойлар танланган эди. Аммо янги талабга кўра инфратузилмани яқинлаштириш учун танланган жойлар қайта кўриб чиқилади.\nАйни вақтда 294 та техник назоратчилар бор. Уларга қўшимча қурилиш инспекторлари ишга тушади. Барча қурилиш сифати назорат остида бўлади.\nҲурматли Президент, бизда битта илтимос бор. Уй-жойлар таннархига цемент ва темир катта таъсир ўтказади. Бу йил қурилишлар икки баробар ошиши кутилмоқда. Шу сабабли цемент ва металлга талаб кескин ошди ва темир нархи 8,5 миллион сўмга чиқиб улгурди. Апрел ойига бориб темир маҳсулотлари 10 миллион сўмга чиқиши кутилмоқда.\nАгар лозим топсангиз ишлаб чиқариш ташкилотларидан ушбу икки маҳсулотни тўғридан-тўғри сотиб олиш имконини берсангиз, — деди Раматов.\nПрезидент ушбу таклиф бўйича хат тайёрлаб, муҳокамага киритиш топшириғини берди. Шу билан бирга давлат раҳбари янги қуриладиган уйларга хизмат кўрсатиш ширкатлари фаолиятини хозирдан мувофиқлаштириб бориш лозимлигини таъкидлаб ўтди.\nОчилбой Раматов Шавкат Мирзиёв\nСиёсат 30/03, 12:12\nИқтисодиёт 24/03, 19:10


'Панама ҳужжатлари': Ғарбда сиёсий тўфон, Россияда жимлик - BBC News O'zbek\n"Панама ҳужжатлари"да тилга олинган ноқонуний офшор ширкатларини тузиш ҳолатлари катта шов-шувларга сабаб бўлмоқда.\nАйни вақтда Исландия Бош вазири маблағларини оффшор ширкатларда яшириш айбловлари ва мамлакат аҳолисининг норозилик намойишлари ортидан сешанба куни истеъфо берган.\nБунгача Гюннлёйгссон истеъфога кетишни рад қилган ва ҳатто президент Оулавюр Рагнара Гримссондан оффшор ширкатлар бўйича жанжаллар манзарасида мамлакат парламентини тарқатиб юборишни сўраганди.\nПанама Бош прокуратураси ҳам "панама ҳужжатлари"да тилга олинган ноқонуний офшор ширкатларини тузиш ҳолатлари юзасидан жиноий тергов бошлашга ҳозирлигини билдирган.\n"Миллий ва халқаро матбуотда "панама ҳужжатлари" сифатида келтирилган материаллардаги далиллар жиноий терговга асос бўлади", дейилади Бош прокуратура хабарида.\nАввалроқ президент Хуан Карлос Варела Панама можароли сиздирмалар билан боғлиқ ҳар қандай текширувда иштирок этиш ва ҳамма давлатлар билан ҳамкорлик қилишга тайёрлигини билдирганди.\n"Биз Панама ва бутун дунё молия тизимини ҳимоя қилиш учун ҳар қандай чиқиш, ҳар қандай текширувни олқишлаймиз, токи бу тизим ҳач қачон жиноий мақсадда ишлатилмасин", -деган Панама раҳбари.\nАввалроқ Панаманинг Mossack Fonseca ҳуқуқий ширкатига тегишли миллионлаб махфий ҳужжатлар жаҳоннинг етакчи оммавий ахборот воситаларига сизган эди.\nҲужжатлардан англашилишича, Mossack Fonseca қатор ҳолатларда ўз мижозларига пулларни ювиш, солиқдан қочиш ва жазо чораларини айланиб ўтишга ёрдам берган.\nУларда жаъми 72 нафар собиқ ва амалдаги давлат раҳбарлари, жумладан, ўз мамлакатларини талон-тарож қилган диктаторларнинг номлари келтирилган.\nMossack Fonseca ноқонуний фаолиятга алоқаси йўқлигини айтиб, ҳужжатларнинг чоп этилишини "жиноят" деб атаган.\nАйни пайтда "панама ҳужжатлари" Исландияда сиёсий тўфонга сабаб бўлган.\nПойтахт Рейкявикда минглаб одамлар бош вазир Сигмюндюр Гюннлейгссоннинг истеъфосини талаб қилиб чиқишган.\nЯкшанба куни чоп этилган махфий ҳужжатларда айтилишича, Гюннлейгссон Исландиянинг молиявий инқироз чоғида давлатдан ёрдам олган банкларида ўз манфаатларига эга бўлган, аммо буни даромадлари ҳақидаги баённомада кўрсатмаган.\nImage caption Намойишчилар бош вазирнинг истеъфосини талаб қилишмоқда\nДушанба куни Channel телеканалига берган интервюсида бош вазир "панама ҳужжатлари" туфайли истеъфога кетмаслигини айтган.\nГюннлейгссоннинг айтишича, бу ҳужжатларда "ҳеч қандай янги гап йўқ".\nУнга кўра, ҳукумат яхши натижаларни кўрсатаяпти ва ишни ниҳоясига етказиш муҳим.\nКэмерон ноқулай аҳволда\n"Панама ҳужжатлари"да Буюк Британия бош вазири Дэвид Кэмероннинг 2010 йилда вафот этган отаси Иэн Кэмерон бир қанча мижозларнинг пул ювишига ёрдам бергани қайд этилган.\nАйтилишича, Mossack Fonseca мижозлари орасида бўлган Иэн Кэмероннинг Blairmore ширкати даромадларини яшириш мақсадида мураккаб схемалардани фойдаланган ва узоқ йиллар давомида Британияда бир тийин ҳам солиқ тўламаган.\nАввалроқ жаноб Кэмерон "солиқ жаннатлари" деб таърифланадиган офшорларда шаффофлик ва солиқдан қочишларга қарши курашга чақирганди.\nImage caption Иэн Кэмероннинг Blairmore ширкати даромадларини яширган\nКэмероннинг матбуот хизмати "панама ҳужжатлари"даги маълумотларни шарҳлашдан бош тортган.\nЖурналистларнинг Кэмеронлар оиласи ҳали ҳам офшор ҳисобига пул қўядими, деган саволига жаноб Кэмероннинг вакили "бу уларнинг шахсий иши" дея жавоб қайтарган.\nУ бош вазир солиқдан қочишга қарши қатор чоралар кўрганини ҳам урғулаган.\nАйни пайтда Буюк Британия Солиқ ва божхона хизмати ҳужжатларни эълон қилган Журналистик тадқиқотлар халқаро концорциумидан Кэмероннинг отасига доир маълумотларни ўзларига тақдим этишни сўраган.\n"Blairmore" эга ҳиссаларидан фойдаланишни 2006 йилда тўхтатган, аммо мазкур компания ҳали ҳам Британияда солиқ тўламаган.\n"Blairmore" Девид Камероннинг Абердиншир графлигидаги ота-боболари яшаб келган кошона номини олган.\n"Панама ҳужжатлари"га ғарб ва шарқда билдирилаётган муносабатлар турлича.\nҲужжатларда бошқа кўплаб шахслар ва ширкатлар қаторида Россия Президенти Владимир Путин, Украина раҳбари Пётр Порошенко, Хитой Коммунистик партияси раҳбарияти аъзолари, Озарбайжон Президенти Илҳом Алиевнинг қизлари, Мисрнинг собиқ раҳбари Ҳусни Муборакнинг ўғли, Покистон Бош вазири Навоз Шарифнинг фарзандлари, ФИФАдаги мансабдор шахслар ва футболист Лионел Мессига оид маълумотлар келтирилган.\n"Панама ҳужжатларининг Россияга тааллуқли қисми Президент Путиннинг дўстларини ўз ичига олади.\nЖурналистларнинг айтишларича, Россия президенти Путиннинг яқин дўстлари Россия Банки воситасида пул ювиш орқали эртаклардагидек бойиб кетишган.\nҲужжатларда Путиннинг дўстларига алоқаси борлиги айтилган тўрт ширкат тилга олинади.\nБулар- Sonnette Overseas, International Media Overseas, Sunbarn и Sandalwood Continental ширкатларидир.\nImage caption Жаноб Песков ҳужжатларни "Путинга ҳужум" деб атаган\nБу ширкатларнинг барчаси офшор ҳудудларда рўйхатдан ўтган ва Путиннинг яқин дўсти Юрий Ковальчук раҳбарлик қиладиган Россия Банки билан алоқадор.\nҲужжатлардан англашилишича, International Media Overseas ва Sonnette Overseas ширкатлари расман виолончелист созанда Сергей Ролдугинга тегишлидир.\nУ Владимир Путин билан болалигидан дўст экани ва Путиннинг қизларидан бирининг чўқинтирган отаси экани билан жамоатчиликка таниш.\nБу икки ширкат мисолида сўз 2 миллиард доллардан ортиқроқ маблағлар ҳақида бораётган бўлиши мумкин.\nНа Россия Бош прокуратураси ва на Тергов қўмитаси "панама ҳужжатлари"га қизиқиш билдирмаган.\nАммо Президент Путиннинг матбуот котиби Дмитрий Песков ҳужжатларни Россияга ва биринчи навбатда "шахсан Президент Путинга қарши қаратилган ҳужум" деб атаган.\nЖаноб Песков шунингдек, ўз рафиқасининг офшор ҳисоби борлиги ҳақидаги маълумотларни ҳам рад этган.\nУкраина Президенти Порошенконинг воизи эса, "офшор ширкат очиш жиноят эмас"лигини айтган.\nПорошенконинг молиявий маслаҳатчиларига кўра, "панама ҳужжатлари"да номи келтирилган Prime Asset Partners нинг таъсис этилиши президентга қарашли Roshen ҳиссаларининг сотилиши билан боғлиқ.\nОзарбайжон Президентининг матбуот хизмати ҳам "панама ҳужжатлари"ни шарҳламаган.\n2013 йилда шунга ўхшаш иддаолар юзага чиққан пайт жаноб Алиевнинг матбуот котиби "Президент қизларининг бизнес билан шуғулланишга ҳақлари бор"лигини айтган эди.\nТақиқ ва чекловлар\nХитой ҳукумати эса "панама ҳужжатлари"ни қоралаган ва тафсилотларни ёритишга чеклов қўйган.\nХитой махфий ҳужжатлардаги маълумотлар юзасидан текширув ўтказадими, деган саволга Хитой Ташқи ишлар вазирлиги вакили "биз бу асосссиз даъволарни шарҳламаймиз", дея жавоб қайтарган.\nДавлат матбуоти "панама ҳужжатлари" ҳақида деярли хабар бермаган.\nИнтернетда "панама ҳужжатлари" деган қидирувга тақиқ қўйилган.\nХитойлик фойдаланувчилар қидирув берганлари тақдирда "маълум қонун ва қоидаларга зид бўлиши мумкин ва шунинг учун ҳам кўрсатилмайди" деган жавобни олишади.


Майк Тайсон Тошкентда қурилаётган ҳашаматли уй соҳиби бўлган - Фарғона.Ру ахборот агентлиги\nМайк Тайсон Тошкентда қурилаётган ҳашаматли уй соҳиби бўлган\n19.09.2018 16:18 msk\nМайк Тайсон. Wikipedia.orgсайти birzer фотоси\nАмерикалик машҳур боксчи Майк Тайсон Тошкентда қурилаётган «Тошкент Сити» халқаро бизнес марказидаги кўчмас мулк соҳиби бўлган. Бу ҳақда лойиҳа инвесторлари маълум қилди, деб хабар беради Spot.uz.\nТурар-жой комплексидаги кўчмас мулкларни сотаётган Dream City Development компанияси рекламада Тайсон образидан фойдаланган ва унинг рекламада Тошкентда унга қўшни бўлишга чорлаши аслида - ҳақиқат. Чунки, Майк Тайсон ҳашаматли хонадонлардан бирининг эгаси ҳисобланади. Унга хонадонни сотишганми ёки совға қилишганми, бу - номаълум.\nКомплекс GardensResidence номини олган ва у 8 гектар майдонда қад кўтараётган премиум классдаги тўққизта уйдан иборат. Уйларда 44 дан 260 квадрат метргача бўлган 1138 квартиралар бўлади. Уйлар 2019 йил охири ва 2020 йиллар бошида топширилади. Ҳашаматли уйлардаги бир квадрат метр неча пул туриши ҳам номаълум.\nМайк Тайсон Ўзбекистонда яшайдими-йўқми, буёғи - қоронғу. Тошкентда пропискага эга бўлиш учун 600 млн сўмлик ($75 минг) мулк сотиб олиниши керак.\nБундан олдин ижтимоий тармоқларда Тайсоннинг сентябрда Тошкентга келиб, профессионал бокс кечасида меҳмон сифатида иштирок этиши тўғрисида хабарлар тарқалганди. Лекин Ўзбекистон Бокс федерацияси бу хабарни ёлғон дея инкор қилди.\nМайк Тайсон (52 ёшда) — оғир вазнли боксчилар жангида иштирок этган америкалик профессионал боксчидир. У 1982 йили ёшлар ичида Олимпия чемпиони бўлган. Тайсон оғир вазнли профессионаллар ичида жаҳон чемпиони саналади (1987—1990). У Ислом динига эътиқод қилади, арабча Малик Абдул Азиз исмига эга. Уч марта судланган. Тайсон номи кўпгина жанжалларга ўралашиб қолган – масалан, 1997 йили у ринг майдонида рақиби Эвандер Холифилднинг қулоғини тишлаб олган.


Герпевир® таблеткалар – medu.uz – Дорилар ҳақида маълумотлар ўзбек тилида\nHome Йўриқномалар Герпевир® таблеткалар\nПрепаратнинг савдо номи: Герпевир®\nТаъсир этувчи модда (МНН): ацикловир\nфаол модда: 100% моддага қайта ҳисобланганда 400 мг ацикловир;\nёрдамчи моддалар: картошка крахмали, повидон, кальций стеарати.\nТаърифи: оқ ёки деярли оқ, рангли думалоқ шаклли, ясси юзали, фаскали ва рискали таблеткалар.\nФармакотерапевтик гуруҳи: Тизимли қўллаш учун мўлжалланган вирусларга қарши воситалар. Бевосита таъсир этувчи вирусларга қарши препаратлар. Нуклеозидлар ва қайтар транскриптазанинг ингибиторларидан ташқари нуклеозидлар. Ацикловир.\nАТХ коди: J05AB01.\nАцикловир in vivo ва in vitro шароитларида одам герпеси вируси, шу жумладан I ва II тип герпес вируси, сувчечак вируси ва ўраб олувчи герпес, Эпштейн-Барр вируси ва цитомегаловирусларга нисбатан ингибиция қилувчи фаолликка эга бўлган пуринли нуклеозиднинг синтетик аналоги ҳисобланади. Ҳужайра культурасида ацикловир I тип герпес вирусига қарши энг кучли фаолликни намоён қилади ва фаоллиги II тип герпес вируси, сувчечак ва ўраб олувчи герпес вируси, Эпштейн-Барр вируси ва цитомегаловирусга қарши аста-секин пасайиб бориши намоён бўлади.\nАцикловирнинг юқорида кўрсатилган вирусларга қарши ингибиция қилувчи фаоллиги юқори селектив ҳисобланади. Нормал инфекцияланмаган ҳужайрада тимидинкиназа ферменти ацикловирни субстрати сифатида фойдаланмайди, шунинг учун эса хўжайин организмнинг ҳужайраларига нисбатан ацикловирнинг токсик таъсири минимал ҳисобланади. Лекин, оддий герпес, сувчечак, ўраб олувчи герпес ва Эпштейин-Барр вирусларида кодланган тимидинкиназа ацикловирни нуклеозиднинг аналоги ацикловир монофосфатига айлантиради ва у кейинчалик ҳужайра ферментлари ёрдамида босқичма-босқич дифосфат ва трифосфатга айланади. Вирус ДНК сига кирган ацикловир трифосфати вирусдаги ДНК-полимераза билан ўзаро таъсир этади ва натижада вируснинг ДНК занжирини синтези тўхтайди.\nИммунитети паст бўлган оғир беморларда узоқ вақт ёки қайта даволаш курсида ўтказилганда ҳар доим ҳам ацикловир билан даволашга жавоб бермайдиган вируснинг айрим штаммлари сезгирлигини пасайиши кузатилиши келиб чиқиши мумкин. Сезгирлик йўқлигини кўпчилик клиник ҳолатлари вирус тимидинкиназасининг танқислиги билан боғлиқ, лекин вирус тимидинкиназаси ва ДНК шикастланиши тўғрисида ҳам хабарлар бор. In vitro шароитларида айрим оддий герпес вирусларини ацикловир билан ўзаро таъсири ҳам сезгирлиги камроқ штаммларини шаклланишига олиб келади. In vitro шароитларида айрим оддий герпес вирусларининг сезгирлиги ва ацикловир билан даволашнинг клиник натижалари ўртасидаги боғлиқлик охиригача маълум эмас.\nАцикловир ичакда қисман сўрилади. 200 мг дозани 4 соатлик интервал билан ичга қабул қилинганидан кейин қон плазмасидаги ўртача чўққи стабил концентрацияси (Cssmax)\n3,1 мкмоль (0,7 мкг/мл) ни ташкил этади ва мувофиқ равишда плазмадаги даражаси (Cssmax) 1,8 мкмоль (0,4 мкг/мл) бўлади. 400 мг ва 800 мг дозалар 4 соатлик интервал билан қабул қилгандан кейин Cssmax даражалар мувофиқ равишда 5,3 мкмоль (1,2 мкг/мл) ва\n8 мкмоль (1,8 мкг/мл), Cssmax нинг эквивалент даражалар 2,7 мкмоль (0,6 мкг/мл) ва\n4 мкмоль (0,9 мкг/мл) ни ташкил этади.\nКатталарда ацикловир вена ичига юборилганида якуний ярим чиқарилиш даври тахминан 2,9 соатни ташкил этади. Препаратнинг катта қисми буйраклар орқали ўзгармаган ҳолда чиқарилади. Ацикловирнинг буйрак клиренси креатинин клиренсидан анча юқори ва бу препаратни буйраклар орқали чиқарилиши нафақат калавалар орқали фильтрацияси орқали, балки найчалар секрецияси орқали ҳам чиқарилишини кўрсатади.\n9-карбоксиметоксиметилгуанин ацикловирнинг сийдикда аниқланиши мумкин бўлган бирдан-бир муҳим метаболити ҳисобланади ва қабул қилинадиган дозанинг тахминан 10-15% ни ташкил этади. Агар ацикловир 1 г пробенецид қабул қилингандан сўнг бир соат ўтгач қўлланилса, якуний ярим чиқарилиш даври ва “концентрация/вақт” эгри чизиғи остидаги майдони мувофиқ равишда 18% ва 40 % га ортади.\nСурункали буйрак етишмовчилиги бўлган беморларда ўртача якуний ярим чиқарилиш даври 19,5 соатни ташкил этади. Гемодиализ вақтида ацикловирнинг ўртача ярим чиқарилиш даври 5,7 соатни ташкил этади. Ацикловирнинг плазмадаги даражаси диализ вақтида тахминан 60% га пасаяди. Препаратнинг орқа мия суюқлигидаги концентрацияси плазмадаги концентрациянинг тахминан 50% ни ташкил этади.\nҚон плазмаси оқсиллари билан боғланиши даражаси нисбатан паст (9 дан 33% гача) ва бошқа дори воситалари билан ўзаро таъсир қилганида у ўзгармайди.\nОИТС билан инфекцияланган беморларни даволаш учун ацикловир ва зидовудин бир вақтда қўлланганда ушбу препаратларнинг фармакокинетикасида ҳеч қандай ўзгаришлар аниқланмаган.\nОддий герпес вируси чақирган тери ва шиллиқ қаватларнинг вирусли инфекциялари, шу жумладан бирламчи ва қайталанувчи генитал герпесни даволаш.\nИммунитети нормал бўлган беморларда оддий герпес вируси чақирган инфекциялар супрессияси (қайталанишини олдини олиш).\nИммунтанқислиги бўлган беморларда оддий герпес вируси чақирган инфекцияларни олдини олиш.\nVaricella zoster вируси чақирган инфекциялар (сувчечак ва ўраб олувчи герпес) ни даволаш учун қўлланади.\nТаблеткани бутун ҳолда сув билан қабул қилиш керак. Ацикловирнинг юқори дозалари қўлланганида организмнинг гидратациясини адекват даражада тутиб туриш керак.\nОддий герпес вируси чақирган инфекцияларни даволаш.\nОддий герпес вируси чақирган инфекцияларни даволаш учун Герпевир таблеткаларини 200 мг дозада кунига 5 марта тунги вақтдан ташқри тахминан 4 соатлик интервал билан қабул қилиш керак.\nДаволаш 5 кун давом этиши керак, лекин оғир даражадаги бирламчи инфекцияда у узайтирилиши мумкин.\nОғир даражадаги иммунтанқислиги бўлган беморлар (масалан, суяк кўмиги кўчириб ўтказилганидан кейин) учун ёки ичакда сўрилиши паст бўлган беморлар учун дозани\n400 мг гача икки марта ошириш ёки вена ичига юбориш учун мувофиқ дозани қўллаш мумкин.\nДаволашни инфекция ривожланиш бошланганидан кейин иложи борича эртароқ бошлаш керак. Қайталанувчи герпесда даволашни продромал даврда ёки терининг шикастланишини биринчи белгилари пайдо бўлиши билан бошлаш афзал.\nОддий герпес вируси чақирган инфекцияларнинг қайталанишини олдини олиш (супрессив даволаш).\nИммунитети нормал бўлган беморларда оддий герпес вируси чақирган инфекцияларнинг қайталанишини олдини олиш учун Герпевир таблеткалари 200 мг дозада кунига 4 марта 6 соатлик интервал билан қабул қилинади.\nҚулай бўлиши учун кўпчилик пациентлар Герпевир ни 400 мг дан суткада 2 марта 12 соатлик интервал билан қабул қилишлари мумкин.\nДаволаш Герпевирнинг 200 мг гача бўлган дозаси суткада 3 марта 8 соатлик интервал билан ёки суткада 2 марта 12 соатлик интервал билан қабул қилишни бекор қилингандан кейин ҳам самарали бўлади.\nБаъзи беморларда радикал яхшиланиш Герпевирни 800 мг суткалик дозада қабул қилгандан кейин кузатилади.\nКасалликнинг табиий кечишида юз бериши мумкин бўлган ўзгаришларини кузатиш учун Герпевир препарати билан даволашни вақти-вақти билан 6-12 ойлик интервал билан тўхтатиб туриш керак.\nОддий герпес вируси чақирган инфекцияларни олдини олиш.\nИммунтанқислиги бўлган беморларда оддий герпес вируси чақирган инфекцияларни олдини олиш учун Герпевир таблеткаларини 200 мг дозада суткада 4 марта 6 соатлик интервал билан қабул қилиш керак.\nАҳамиятли даражадаги иммунтанқислиги бўлган беморлар (масалан, суяк кўмиги кўчириб ўтказилгандан кейин) учун ёки ичакда сўрилиши паст бўлган беморларда дозани 400 мг гача икки марта ошириш ёки мувофиқ дозани вена ичига юбориш мумкин.\nОлдини олиш давомийлиги ривожланиш хавфини давомийлигига боғлиқ.\nСувчечак ва ўраб олувчи герпесни даволаш\nСувчечак вируси ва ўраб олувчи герпес вируси чақирган инфекцияларни даволаш учун Герпевир таблеткаларини 800 мг дозада кунига 5 марта тунги вақтдан ташқари 4 соатлик интервал билан қабул қилиш керак. Даволаш 7 кун давом этиши керак.\nОғир даражадаги иммунтанқислиги бўлган беморлар (масалан, суяк кўмиги кўчириб ўтказилгандан кейин) га ёки ичакда сўрилиши паст бўлган беморларга яхшиси вена ичига юборган афзал.\nДаволашни касаллик бошлангандан кейин иложи борича эртароқ бошлаш керак, агар даволаш тошмалар пайдо бўлган захоти дарров бошланса, натижа яхши бўлади.\nКекса ёшдаги беморларда буйрак фаолияти бузилиши мумкинлигини ҳисобга олиш ва улар учун дозани мувофиқ равишда ўзгартириш керак. (“Буйрак етишмовчилиги” бўлимига қаранг).\nОрганизмнинг гидратация холатини адекват даражада тутиб туриш керак.\nГерпевир® ни буйрак етишмовчилиги бўлган беморларга эҳтиётлик билан буюриш керак. Организмнинг гидратация холатини адекват даражада тутиб туриш керак.\nБуйрак етишмовлиги бўлган беморларда оддий герпес вируси чақирган инфекцияларни олдини олиш ва даволашда ацикловирнинг тавсия қилинган перорал дозалари, ҳатто ушбу дозалар вена ичига юбориш учун мўлжалланган хавфсиз даражадан ортиқроқ бўлганида ҳам препаратни организмда тўпланишига олиб келмайди. Лекин, оғир даражадаги буйрак етишмовчилиги (креатинин клиренси минутига 10 мл дан кам) бўлган беморлар учун 200 мг дан кунига 2 марта тахминан 12 соатлик интервал билан тайинлаш тавсия этилади.\nVaricella zoster вируси чақирган инфекциялар (сувчечак ва ўраб олувчи герпес) ни даволашда иммунитети аҳамиятли даражада пасайган беморлар учун оғир даражадаги буйрак етишмовчилигида (креатинин клиренси минутига 10 мл дан кам) 800 мг дан суткада 2 марта тахминан 12 соатлик интервал билан тайинлаш, ўртача даражада буйрак етишмовчилиги (креатинин клиренси минутига тахминан 10-25 мл атрофида) бўлган беморлар га 800 мг дан суткада 3 марта 8 соатлик интервал билан тайинлаш тавсия этилади.\nҚон ва лимфа тизим: анемия, тромбоцитопения, лейкопения.\nИммун тизими: анафилакция.\nРуҳий бузилишлар ва нерв тизими томонидан бузилишлар: бош оғриғи, бош айланиши, қўзғалувчанлик, онгни чалкашиши, тремор, атаксия, дизартрия, галлюцинациялар, психотик симптомлар, тиришишлар, уйқучанлик, энцефалопатия, кома. Юқорида келтирилган невротик реакциялар умуман олганда орқага қайтади ва одатда буйрак етишмовчилиги ёки бошқа хавф омиллари бўлган беморларда кузатилади (“Махсус кўрсатмалар” бўлимига қаранг).\nРеспиратор тизим ва кўкрак қафаси аъзолари: ҳансираш.\nГастроэктерологик тизим: кўнгил айниши, қусиш, диарея, қоринда оғриқ.\nГепатобилиар тизими: билирубин ва жигар ферментларининг даражасини қайтувчан ошиши, сариқлик, гепатит.\nТери ва тери ости тўқималари: қичишиш, тошмалар (шу жумладан ёруғликка сезувчанлик), эшакеми, сочларни тез диффуз тўкилиши. Сочларни тўкилиши кўпгина касалликлар ва дорилар билан боғлиқ бўлиши мумкин бўлсада, уни бевосита ацикловир билан боғликлиги аниқланмаган. Ангионевротик шиш.\nБуйрак ва сийдик чиқариш тизими: қонда мочевина ва креатининнинг даражасини ошиши, ўткир буйрак етишмовчилиги, буйракларда оғриқ. Буйраклардаги оғриқ буйрак етишмовчилиги ва кристаллурия билан ассоциацияланган бўлиши мумкин.\nУмумий бузилишлар: толиқиш, иситмалаш.\nАцикловир, валацикловир ёки препаратнинг бошқа компонентларига юқори сезувчанликда қўллаш мумкин эмас.\nАцикловирни бошқа дори воситалари билан клиник аҳамиятли ўзаро таъсири аниқланмаган.\nАцикловир асосан ўзгармаган ҳолда буйраклар орқали найчалар секрецияси йўли билан чиқарилади, шунинг учун чиқарилиш механизми ўхшаш бўлган бирор бир дори воситалари ацикловирнинг қон плазмасидаги концентрациясини ошириши мумкин.\nПробенецид циметидин ацикловирнинг ярим чиқарилиш даври ва “концентрация/вақт” эгри чизиғи остидаги майдонни оширади.\nАъзоларни кўчириб ўтказилгандан кейин беморларга иммуносупрессантлар билан бир вақтда қўлланганида қон плазмасида ацикловир ва иммуносупрессив препаратнинг нофаол метаболитнинг даражаси ҳам ортади, лекин ацикловирнинг терапевтик индекси кенглигини ҳисобга олиб дозага тузатиш киритиш шарт эмас.\nҚўллашдаги хавфсизлик чоралари\nАцикловир организмдан асосан буйрак клиренси йўли билан чиқарилади, шунинг учун буйрак етишмовчилиги бўлган беморларга дозани камайтириш керак (“Қўллаш усули ва дозалар” га қаранг). Кекса ёшдаги беморларда ҳам буйрак фаолиятини бузилиш эҳтимоли катта, шунинг учун ушбу пациентлари гуруҳи учун дозани камайтириш талаб этилиши мумкин. Буйрак етишмовчилиги бўлган беморлар ва кекса ёшдаги пациентларлар неврологик ножўя таъсирларни ривожланиш хавф гуруҳига киради ва шунинг учун уларда бундай ножўя реакцияларни ўз вақтида аниқлаш учун синчков назорат остида бўлишлари керак. Олинган маълумотларга кўра, бундай реакциялар умуман олганда даволаш тўхтатилгандан сўнг орқага қайтади. (“Ножўя таъсирлари” бўлимига қаранг).\nАцикловирни юқори дозаларда қабул қилаётган беморларда гидратацияни адекват даражада тутиб туришга алоҳида аҳамият бериш керак.\nУмумий популяцияга нисбатан оналари ҳомиладорлик даврида ацикловир қабул қилган болаларда туғма нуқсонлар сонини ортиши аниқланмаган. Лекин, Герпевир таблеткаларини она учун даволашдан кутилган потенциал фойда ҳомила учун бўлиши мумкин бўлган хавфдан устун бўлган холатдагина қабул қилиш керак.\n200 мг ацикловирни кунига 5 марта оғиз орқали қабул қилинганда ацикловир қон плазмасидаги мувофиқ даражасининг 0,6-4,1% ни ташкил этувчи концентрацияда кўкрак сутига ўтади. Шундай сут билан эмизилаётган бола ацикловирни суткада тана вазнига\n0,3 мг/кг дозада потенциал равишда ўзлаштириши мумкин.\nШунинг учун, эмизаётган аёлларга ацикловирни хавф/фойда нисбатини ҳисобга олган ҳолда эҳтиёткорлик билан буюриш керак.\nГерпевир таблеткалари 2 ёшдан катта болаларда қўлланади. 2 ёшдан бошлаб иммун танқислиги бўлган болаларда оддий герпес вируси чақирган инфекцияларни даволаш ва олдини олиш учун, катталарда қўлланадиган дозаларни қўллаш мумкин.\nСувчечакни даволаш учун 6 ёшдан бошлаб болаларга Герпевир 800 мг дан кунига 4 марта, 2 ёшдан 6 ёшгача бўлган болаларга Герпевир 400 мг дан кунига 4 марта буюрилиши мумкин.\nДаволаш давомийлиги 5 кунни ташкил этади.\nЯнада аниқ бўлиши учун дозани боланинг тана вазнига қараб ҳисоблаш мумкин суткада Герпевир тана вазнига 20 мг/кг (800 мг дан ошмасин) 4 қабул қилишга бўлинади.\nИммунитети нормал бўлган болаларда оддий герпес вируси чақирган инфекцияларни олдини олиш (қайталанишларни олдини олиш) ва ўраб олувчи герпес чақирган инфекцияларни даволаш учун Герпевир препаратини қўллаш юзасидан махсус маълумотлар йўқ.\n2 ёшгача бўлган болаларда препаратнинг ушбу дори шакли қўлланмайди.\nАвтотранспорт ва бошқа механизмларни бошқаришда реакция тезлигига таъсир қилиш хусусияти тизимига таъсири\nАвтомобил ва бошқа механизмларни бошқариш мумкинлиги тўғрисида масалани ҳал қилишда пациентнинг клиник холати ва препаратнинг ножўя таъсирлари профилини ҳисобга олиш керак. Автотранспорт ёки бошқа механизмларни бошқаришда реакция тезлигига ацикловирнинг таъсири бўйича клиник тадқиқотлар ўтказилмаган. Бундан ташқари, ацикловирнинг фармакологияси бирор бир салбий таъсир кузатилиши мумкинлигига асос бўлмайди.\nСимптомлари. Ацикловир меъда-ичак йўлларидан фақат қисман сўрилади. Пациентлар ацикловирни 20 г гача бўлган дозада бехосдан қабул қилишганда ҳам токсик самараларни чақирмаган. Перорал ацикловирни бир неча кун давомида дозаси бехосдан қайта ошириб юборилганида гастроэнтерологик (кўнгил айниши ва қусиш каби) ва неврологик (бош оғриғи ва онгни чалкашиши) симптомлари келиб чиқади. Вена ичига юборилган ацикловирнинг дозаси ошириб юборилганда қон зардобида креатинин миқдори, қонда мочевина азотининг миқдори ортади ва натижада буйрак етишмовчилиги пайдо бўлади. Дозани ошириб юборилишининг неврологик кўринишлари онгни чалкашиши, галлюцинациялар, қўзғалувчанлик, тиришишлар ва кома бўлиши мумкин.\nДаволаш. Беморда заҳарланиш симптомларини аниқлаш учун синчиклаб текшириш керак. Ацикловир гемодиализ ёрдамида яхши чиқарилгани учун, доза ошиб юборилганда ушбу муолажани қўллаш керак.\n400 мг дан таблеткалар №10 блистерда. Қутида 1 блистер.\nГерпевир® инъекция учун эритма тайёрлаш учун кукун06.05.2018Кейингиси


Энг баҳайбат тираннозавр 30 йил яшаган\n24 Мар 2019 3352\nОлимлар 1991 йилда топилган мазкур динозаврни Скотти, дея номлашган. Бироқ бизнинг кунлардагина уни ўрганиш ишлари якунига етди.\nКанаданинг Альберта университети тадқиқотчилари «The Anatomical Record» журналида ўз тадқиқотларини эълон қилишди. Мақолада ушбу топилманинг турдошлари ичида энг баҳайбати бўлгани ҳам эътироф этилган.\nУшбу тадқиқотнинг етакчи муаллифларидан бири Скотт Персонс уни «рексларнинг рекси», дея номлади. Унинг келтиришича, бир хил динозаврлар бошқаларидан узунроқ, бошқалари эса йирикроқ ва кучлироқ бўлади. Скотти эса, айнан, иккинчи тоифага киритилди, дея хабар тарқатди naked-science.ru.\nУшбу баҳайбат динозаврнинг суяклари 1991 йилда Саскачеван провинциясидан топилган. Қолдиқлар ётган қумлоқ (ушбу қатламнинг ёши 66-71 миллионга тенг) шу даражада қаттиқ ва зич эдики, суякларни ажратиб олишнинг ўзига ўн йилдан зиёдроқ вақт кетган. Барча қолдиқлар кавлаб олингач, олимлар унинг хусусиятларини ўргана бошладилар.\nМасалан, улкан гўштхўр йиртқичлар сирасига кирувчи Скоттининг оёқ ўлчамларига қараб, 8,8 тоннадан зиёд вазнга эга бўлган, деган хулосага келиш мумкин. Бундан ташқари, олимлар у энг узоқ яшаган динозавр, деган фикрни ҳам илгари суришди. Тадқиқотларда аниқланишича, топилган динозавр ўлганда ёши 30 лар атрофида бўлган экан.


Гватемалада умумий сайловлар бошланди\n22:16 / 06.09.2015\nГватемалада мамлакатнинг собиқ президенти Отто Перес Молинанинг ҳибсга олиниши ва шов-шувли коррупцион можаро ортида умумий сайловлар бошланди, деб хабар бермоқда Reuters ахборот агентлиги.\nСайловлар учун Гватемаланинг олий сайлов трибунали томонидан очилган сайлов участкаларига 7,5 млн киши ташриф буюриши мумкин. Мамлакат раҳбари лавозими учун сайловларда ҳаммаси бўлиб 14 номзод иштирок этмоқда, бироқ таҳлилчиларнинг фикрича, уландан фақатгина 3 нафаридагина ғалаба учун жиддий имкониятлар мавжуд.\nСайловчиларнинг 25 фоизга яқини ўнг ҳуқуқий миллий конвергенция вакили, собиқ комик актёр Жимми Моралесга овоз беришга тайёр. “Янгиланган демократик партия” ўнг центристик партияси номзоди Мануэль Бальдисон 23 фоиз сайловчилар томонидан қўллаб-қувватланмоқда. Социал-демократик миллий умид иттифоқи номзоди Сандра Торресни 18,5 фоиз аҳоли қўллаб-қувватламоқда.


"Гул териб асал қилиш": Хитой Ғарб университетларидан ўз манфаати учун фойдаланмоқда - Zamin.uz\n22:15 / 30.10.2018\n"Гул териб асал қилиш": Хитой Ғарб университетларидан ўз манфаати учун фойдаланмоқда\nХитой олимлари Ғарб университетларидан Хитойда ҳарбий технологияларни ривожлантириш учун фойдаланмоқда. Австралиянинг Стратегик сиёсат институти чиқарган "Гул териб асал қилиш" номли ҳисоботида Ғарб ҳукуматлари ва университетлари Пекин ўз ҳарбий қудратини хориж технологиялари асосида юксалтираётганига лоқайд эканлиги таъкидланган.\n"Ғарб университетларида изланиш олиб бораётган хитойлик мутахассислар ватанига қайтиб, ўрганган билимларини Хитой ҳарбий саноатига жорий этмоқда", – дейилади ҳисоботда.\n“Мен ҳеч бир университет бу фактни тан олганини кўрганим йўқ. Улар Хитой билан фойдали ҳамкорлик ва Хитой ҳарбийлари билан ҳамкорлик ўртасидаги фарқни ажратиб олмаган. Хитой ҳарбийлари билан ҳамкорлик бизнинг манфаатларимизга тўғри келмайди,” – дейди ҳисобот муаллифи Алекс Жоске.\nҲисоботга кўра, 2007 йилдан буён Халқ озодлик армиясига алоқадор бўлган хитойлик 2500 та олим АҚШ, Австралия ва Буюк Британия каби етакчи мамлакатларга тадқиқот учун келган.\n“Ушбу олимлар квант физикаси, тўлқинларни қайта ишлаш, криптография, навигация технологияси ва автоном транспортлар каби стратегик ва янги технологиялар соҳасида ишлашади”, – қўшимча қилади муаллиф.\nХитойдаги "People’s Daily Online" нашрида бундай фаолият “Хитойда асал қилиш учун хориждан гулларни териб келиш” дея таърифланган.\nҲарбий денгиз академияси ва Фазо кучлари муҳандислик университети олимлари Ғарб мамлакатларида докторлик ишларини қилганлар ёки меҳмон тадқиқотчи сифатида ишлашган.\nБироқ чет элда тадқиқот олиб борганига қарамай, улар давлат ва коммунистик партияга содиқ бўлиб қолишган.\n“Партия таълими ва маҳорат ошириши мамлакат ташқарисида тўхтаб қолмайди”, – дейилади "People’s Daily Online" мақоласида.\nАвстралия университетлари мақоладаги мулоҳазаларга дарҳол муносабат билдиришди.\n“Австралия университетлари хорижлик талабаларнинг аризаларини эҳтиёткорлик билан ўрганади ҳамда мудофаа ва хавфсизлик агентликлари билан алоқа ўрнатган. Улар Австралия миллий манфаатларини ўз тадқиқот ишлари ва чет эллик талабалар ва тадқиқотчилар билан таълимий алоқалар ўрнатиш орқали таъминлашга беминнат ёрдам бермоқда”, – дейилади ҳисоботда.\nҲисоботда айтилишича, Янги Жанубий Уэлс университети Австралия ҳукуматининг илтимосномаси билан мудофаа соҳасида бир қатор тадқиқотлар олиб борган.\nУнда хорижлик ва Хитой армияси олимларининг тақриз ёзилган илмий мақолалари 2006 йилда 112 та бўлган бўлса, 2017 йилда 700 дан ошиб кетгани таъкидланади. Уларнинг аксарияти АҚШ, Буюк Британия, Канада, Австралия ва Янги Зеландияда чоп этилган. Бу мамлакатлар хавфсизлик ва бошқа масалаларда ҳамкорлик қилади.\nБаъзи хитойлик ҳарбий олимлар Халқ озодлик армияси билан алоқасини яшириш учун ўзларини мавжуд бўлмаган академик институтлар тадқиқотчиси сифатида таништирадилар.\nУшбу ҳисобот АҚШлик адвокат Кристофер Ашлей Форд Хитойга технологиялар узатилишига барҳам бериш АҚШ учун устувор вазифа эканлигини айтганидан сўнг эълон қилинди.\nҲисобот муаллифи Жоскенинг фикрича, хитойлик ва хорижлик тадқиқотчилар ўртасидаги ҳамкорлик муҳим, бироқ стратегик оқибатларни келтириб чиқарувчи тадқиқотларга келганда назорат жуда қаттиқ бўлиши лозим. “Замин” янгиликларини “Инстаграм”да кузатиб боринг\n17-03-2018, 12:22, Дунё\nАҚШ Хитойнинг Американи мағлуб этиш режасини фош қилди\n12-02-2018, 00:20, Дунё\nХитой уйғурларга қарши курашда ёрдам сўради\n1-03-2017, 23:33, Дунё\nРасмий Анқара Ғарб Туркияни "бой бериши" сабабига ойдинлик киритди\n10-08-2016, 16:57, Дунё\nХитой қирувчи самолётлари америкаликларнинг разведкачи самолётини тўхтатиб қолди\n19-05-2016, 10:14, Дунё\nРоссия Хитой, Ҳиндистон ва Беларусь билан ҳарбий машғулотлар ўтказади\n14-05-2015, 17:23, Дунё\nЯнгиликлар » Дунё » "Гул териб асал қилиш": Хитой Ғарб университетларидан ўз манфаати учун фойдаланмоқда


Андижонда милиционерлар текширувдан ўтказилмоқда - Фарғона.Ру ахборот агентлиги\nАндижонда милиционерлар текширувдан ўтказилмоқда\n19.07.2018 14:44 msk\nRepost.uz сайтидаги видеотасвирдан лавҳа\nАндижон вилоятининг Бўз тумани ички ишлар бўлимида ёш йигитларга нисбатан қўполлик қилган ходимларга нисбатан хизмат текширувлари бошланган, деб хабар беради Repost.uz.\nВидеотасвирга олинган милиционерларга нисбатан “мансабни суиистеъмол қилиш” айби қўйилган. Тасдирдаги барча милиция ходимлари аниқланган ва улар сўроқ қилинган. Текширув ишларининг бир неча кунга давом этиши кутилмоқда.\nМилиционерлар иштирокидаги ҳунук воқеа 17 июль куни содир бўлган. Орган ходимлари соат 22.00 дан сўнг стадиондан қайтаётган ёш йигитларни тўхтатиб, бўлимга олиб келишади. Repost.uz тақдим қилган видеотасвирда милиционерларнинг ёш йигитларни таҳқирлаб, сўкаётгани, “онаси”дан келиб сўкинмаслигини сўраган йигитга нисбатан куч ишлатаётгани аниқ кўрсатилган.\nНашр маълумотига кўра, милиционерлар болаларни жамоат тартибини бузганликда айблаганлар. Марҳум президент Ислом Каримов даврида ҳам орган ходимлари тунда сайр қилиб юрган одамларни қўлга олишган. Масалан, ОАВ хабарларидан шу нарса маълумки, 2015 йили август ойида милиционерлар Самарқанд шаҳридаги тунги клубларга рейд уюштириб, 400 га яқин одамни қўлга оладилар. Тошкент милиционерлари эса ўзларича “комендантлик соати”ни жорий қилиб, ижарадаги барча уйларни текширишган, кўчадаги одамларни текшириш мақсадида милиция бўлимларига келтиришган. Мазкур амалиёт Шавкат Мирзиёев президентлик қила бошлаганидан кейин ҳам сақлаб қолинди. 2017 йил октябрда Фарғона шаҳрида интернет-кафе, караоке-клубларида дам олаётган 100 дан ортиқ одамлар бўлимларга текширув учун келтирилади. Ўтган йили Қашқадарёда соат 22.00 дан сўнг одамларнинг сайр қилишини чеклаган.\n2017 йил сўнггида Ички ишлар вазири Пўлат Бобожонов мамлакатда халқ ишончини қозонадиган инсонпарвар тартибни сақлаш тизими яратилишини ваъда қилганди. Лекин матбуотда тез-тез қўлга олинган одамларга нисбатан милиционерларнинг қўпол муомалада бўлаётгани тўғрисида хабарлар пайдо бўлмоқда. Кейинги кунларда жамоатчилик ғазабини келтирган воқеа Самарқанд вилоятининг Каттақўрғон тумани милициясида содир бўлди. У ерда милиция майори қўлга олинган аёлни тўлиқ ечинишга мажбур қилади ва бу ҳолатни видеога олади. Ушбу резонансли воқеадан сўнг ўтказилган текширувлар оқибатида саккизта орган ходими ишдан бўшатилган.


АРУЗШУНОСЛИК — аруз шеърий тизими хусусиятларини тадқиқ қилувчи адабиётшунослик сохаси. Аруз тизими хақида илк тадқиқот араб шоири ва адабиётшуноси Ҳалил ибн Аҳмад қаламига мансуб бўлиб, «Ал-аруз» деб аталади. Шунингдек, Ибн Усмон Мазиний, Имом Ахмад ибн Абдураббих, Ибн ал-Xатиб ат-Табризий, Зиёвуддин Абул Жайш ал-Ҳазражий каби араб олимлари хам аруз шеърий тизими назарий масалалари хусусида изланишлар олиб борганлар. Аруз тизими хақида, айниқса, форс-тожик адабиётшунослари кўплаб илмий асарлар битдилар. Форс-тожик арузшунослигини Мавлоно Юсуф Нишобурий (X аср) бошлаб берган. Кейинчалик бу фан Рашиддин Ватвот (XIII аср)нинг «Ҳадойиқ ус-сехр», Шамс Қайс (XIII аср)нинг «Ал-мўъжам фи меъёр ашъор ал-ажам», Насриддин Тусий (XIV аср)нинг «Меъёр ул-ашъор», Салмон Савожий (XIV аср)нинг «Қасидатун мануот ал-аруз», Абдураҳмон Жомий (XV аср)нинг «Рисолаи аруз» асарлари хисобига бойиди ва такомиллашди. Туркий халқлар орасидан етишиб чиққан алломалар хам аруз илми тараққиётига сезиларли хисса қўшдилар. Машхур файласуф Абу Носир Форобий (X аср), Абу Али ибн Сино Х-Х! асрлар), Абул Қосим Замахшарий (XI-XII асрлар), Абу Яъқуб Юсуф ибн Абубакр Саккокий (XII-XIII асрлар) ўзларининг араб ва форс тилларида битилган илмий асарлари билан нафақат араб ва форс, балки туркий аруз тараққиётига хам хисса қўшдилар. Шайх Ахмад Тарозийнинг «Фунун ул-балоға» асари туркий аруз илмининг илк сарчашмаси хисобланади. Алишер Навоийнинг «Мезон ул-авзон» асари бу сохадаги йирик тадқиқотлардан биридир. Улуғ шоир ушбу китобида арузнинг умумий қоидалари, бахр ва вазнлари турларини туркий тилда муфассал баён қилиб қолмасдан, туркий халқ оғзаки ижоди намуналарининг қиёсий тахлили орқали бармоқ вазни асосларини хам белгилаб берди. Ўзбек арузшунослиги тараққиётида Захириддин Мухаммад Бобурнинг «Мухтасар» деб номланган йирик хажмли тадқиқоти хам мухим ахамият касб этади. Бобур туркий аруз ўлчови имкониятларининг нихоятда кенглигини таъкидлаш мақсадида шеъриятимизда қўлланилиши мумкин бўлган 537 та вазнни (улардан 400 га яқини мутлақо янги, Бобур томонидан кашф этилган ўлчовлар) санаб ўтиб, улардан хар бирига бир байтдан мисоллар келтиради.\nXIX аср охирларида шоир Зокиржон Фурқат хам аруз хақида илмий рисола битган. Ҳозирча нашр қилинмаган ушбу рисолани профессор Ғ.Каримов Остроумов фондидан топган эдилар. Фурқат ушбу мўъжаз (16 бетлик) асарида ўзбек шеъриятида фаол қўлланиладиган 55 вазн хақида маълумот берган.\nXX асрда аруз илмига қизиқиш янада кучайди: 1936 йилда Фитрат яратган «Аруз хақида» рисола чоп этилди; 1948 йили адабиётшунос олим С.Мирзаев «Навоий арузи» мавзусида номзодлик диссертациясини ёқлади; 1972 йилда Алибек Рустамовнинг «Аруз хақида сухбатлар» рисоласи эълон қилинди; 1985 йилда У.Тўйчиев «Ўзбек поэзиясида аруз системаси» мавзусида монография нашр қилдирди.\nМустақиллик йилларида аруз шеърий системасида ижод қилувчи шоирлар сафи ортиб бораётгани адабиётшуносликда хам ўз инъикосини топмоқда. Кейинги йиллар ичида профессор А.Ҳожиахмедов «Аруз назарияси асослари», «Ўзбек арузи луғати», «Навоий арузи нафосати» каби китоблар яратди; С.Рўзимбоев қаламига мансуб «Аруздан сабоқлар», А.Аъзамовнинг «Аруз», А.Абдурахмоновнинг «Аруз илмидан сабоқлар» асарлари яратилди. Шунингдек, умумтаълим мактаблари, академик лицей, касб-хунар коллежлари ва олий таълим муассасалари талабалари учун чиқарилаётган дарслик ва ўқув қўлланмаларда мумтоз адабиёт намуналарини ўрганиш жараёни билан боғлиқ равишда аруз шеърий тизимининг назарий масалаларига алохида эътибор қаратилмоқда. Арабий аруз араб тилининг алифбоси, фонетикаси, имлоси ва орфоэпияси қонуниятлари асосида хосил бўлган ходисалигига қарамай, араб графика асосидаги ёзувда битилган шеърий асарларни ўрганувчи туркий арузшунослик билан кўпгина умумийликларга эгадир. Аммо кирил ва лотин графикаси асосидаги замонавий ўзбек ёзувидаги матнларга арузшуносликнинг барча қоидаларини хам татбиқ қилиб бўлавермаслиги, миллий шеъриятда ўз аксини топган ўзбек тилининг ўзига хос хусусиятлари замонавий арузшунослик олдига истилохий вазифалар қўяди.


Вилоят спорт ўйинлари ва енгил атлетикага ихтисослаштирилган болалар-ўсмирлар спорт мактаби тарбияланувчиларидан Розия Эргашева Параосиё ўйинларида найза улоқтириш баҳсларида 34,10 метр натижа қайд этиб, биринчи ўринни эгаллаб, олтин медални қўлга киритди.\nКамолахон Абдуллаева узунликка сакраш баҳсларида 4 метру 71 см натижа кўрсатди ва олтин медаль соҳибаси бўлди.\nМоҳигул Ҳамдамова ҳам найза улоқтириш баҳсларида кумуш медаль билан Ватанимизга қайтди.\nВилоят сув спорти турларига ихтисослаштирилган болалар-ўсмирлар спорт мактаби ўқувчиси Исломбек Абдусаломов 3-Ёшлар Олимпия ўйинлари дастуридаги байдарка ва каноэда эшкак эшиш мусобақасида иккинчи ўринни эгаллади.\nЯнги йил байрами арафасида Фарғона шаҳрида ана шу ғолиб спортчи ёшларни тақдирлаш маросими ташкил этилди.\nТадбирда иштирок этган вилоят ҳокими Шуҳрат Ғаниев ёш спортчиларнинг жаҳон ареналаридаги ютуқлари ҳар бир фарғоналикка ғурур ва қувонч бағишлашини таъкидлаб ўтди. Матонатли қизларнинг юқори натижаларни қайд этганликлари алоҳида эътироф этилди. Фахримизга айланган бу йигит-қизларнинг келгуси нуфузли мусобақаларда ҳам муносиб иштирок этишларига ишонч билдирилди.\nТўрт нафар ғолиб спортчилар, уларнинг мураббийларига вилоят ҳокимлигининг фахрий ёрлиқ ва пул мукофотлари тантанали равишда топширилди.\nЕнгил атлетиканинг найза улоқтириш тури билан шуғулланганимга бир йил бўлди, – дейди олтин медаль соҳибаси Моҳигул Ҳамдамова. – Аввалига саломатлигимни тиклаш учун югуриш билан мунтазам шуғулланиб, спортнинг бу турига ҳам жуда қизиқиб қолдим. Эътибор ва ғамхўрликни ҳамиша юракдан сезиб турамиз. Президентимизга, вилоят ҳокимига ўз ташаккуримни билдираман. Келгуси нуфузли мусобақаларда ҳам қўлимдан келганча юқори натижаларни қайд этишга ваъда бераман.\n6-набирам Исломбек 5-6 йилдан буён спорт билан шуғулланади, –дейди Исломбек Абдусаломовнинг бобоси Абдусалом Тусматов. – 3-Ёшлар Олимпия ўйинларида шоҳсупага кўтарилганда чексиз қувондим. Вилоят ҳокимлиги томонидан кўрсатилган эътибордан эса кўнглим яйради.\n« Фарғона анорчилиги жадал ривожланмоқда\nҲокимлар ҳисоботи тингланди »


Давраларда шукроналик ифодаси | QISHLOQ HAYOTI\nАпрель 21, 2017\tMarks Yusupov\tИжтимоий ҳаёт\tФарғона вилояти\nШу кунларда Фарғона вилоятининг қишлоқ ва маҳаллаларида Ўзбекистон Республикаси Президентининг “Иккинчи жаҳон уруши қатнашчиларини рағбатлантириш тўғрисида”ги фармонини ижро этиш юзасидан қатор тадбирлар, учрашувлар, суҳбатлар бўлиб ўтмоқда. Уруш ва меҳнат фахрийлари ёшлар, жамоатчилик вакилларига урушнинг инсоният тарихида қолдирган салбий асоратлари, ҳозирги тинч ва осойишта ҳаётнинг қадрига етиш хусусида сўзлаб бермоқда.\n– Бизнинг мамлакатимиздагидек ҳеч қайси мамлакатда кексалар бу даражада қадрланмайди, – дейди “Нуроний” жамғармаси Фарғона вилояти бўлимининг раиси Топволди Холдоров. – Бугунги кунда вилоятимизда 159 нафар Иккинчи жаҳон уруши қатнашчиси, 5000 нафардан зиёд меҳнат фронти фахрийлари истиқомат қилмоқда. Уларнинг ҳолидан хабар олиш, саломатликларини муҳофаза қилиш, моддий ва маънавий рағбатлантириш мақсадида вилоятимизда кўплаб хайрли ва эзгу ишлар амалга оширилмоқда.\nВилоят ҳокимлиги ҳамда вилоятдаги “Нуроний” жамғармаси бўлими, соғлиқни сақлаш бошқармаси, “Маҳалла” хайрия жамоат фонди бўлими, хотин-қизлар қўмитаси, “Камолот” ёшлар ижтимоий ҳаракати кенгаши ҳамкорлигида меҳр-мурувват кунлари ўтказиб келинмоқда.\n– Яратганга шукроналар бўлсинки, мана соғ-саломат яшаб турибман, – дейди Тўда қишлоғида умргузаронлик қилаётган Иккинчи жаҳон уруши қатнашчиси 94 ёшли Абдулҳай ота Азизов. – Бугунги ободликни, кўркам ҳаётни кўриб, фарзандларим, невара, чевара, эвараларимнинг бахтли ҳаётига боқиб хурсандчилигимдан бошим осмонга етади. Қани энди Худо менга яна ёшлигимни қайтарса, тинмай ишлаган, халқимга бундан ҳам яхшироқ хизмат қилган бўлар эдим. Бутун умрим давомида ёшларга билим, тарбия бердим. Улар Ўзбекистон учун жонини фидо қиладиган кишилар бўлиб етишишган, кўплари олий маълумотли. Саккиз фарзандимдан олтитаси пенсияга чиққан, қолганлари ҳам шу ёшга етай деб туришибди.\nБундай қадр топган кексалар тилидан эшитилган дил сўзлари ҳаётга шукроналик белгисидир.


Ўзбекистон Республикаси Президентининг фармонлари, қарорлари, фармойишлари ва топшириқлари, Ўзбекистон Республикаси Вазирлар Маҳкамасининг қарорлари ва фармойишлари ижросини ташкил этиш ва уларнинг амалга оширилишини назорат қилишнинг Асосий қоидалари (ЎзР ВМ 12.01.1999 й. 12-сон қарорига илова) | Иш юритиш. Ахборотларни ҳужжатлаштириш | Ахборот. Ахборотлаштириш. Алоқа | ЎзР КонунчилигиМаълумотлар тизими «Ўзбекистон Республикаси Президентининг фармонлари, қарорлари, фармойишлари ва топшириқлари, Ўзбекистон Республикаси Вазирлар Маҳкамасининг қарорлари ва фармойишлари ижросини ташкил этиш ва уларнинг амалга оширилишини назорат қилишнинг Асосий қоидалари (ЎзР ВМ 12.01.1999 й. 12-сон қарорига илова)» | NRM.uz\nЎзР Конунчилиги/ Ахборот. Ахборотлаштириш. Алоқа/ Иш юритиш. Ахборотларни ҳужжатлаштириш/ Ўзбекистон Республикаси Президентининг фармонлари, қарорлари, фармойишлари ва топшириқлари, Ўзбекистон Республикаси Вазирлар Маҳкамасининг қарорлари ва фармойишлари ижросини ташкил этиш ва уларнинг амалга оширилишини назорат қилишнинг Асосий қоидалари (ЎзР ВМ 12.01.1999 й. 12-сон қарорига илова)\n1999 йил 12 январдаги\nЎзбекистон Республикаси Президентининг фармонлари, қарорлари,\nфармойишлари ва топшириқлари, Ўзбекистон Республикаси\nВазирлар Маҳкамасининг қарорлари ва фармойишлари\nижросини ташкил этиш ва уларнинг амалга\nоширилишини назорат қилишнинг\n1. Мазкур ҳужжат Ўзбекистон Республикаси Вазирлар Маҳкамаси, вазирликлар, идоралар, Қорақалпоғистон Республикаси Вазирлар Кенгаши, барча даражалардаги ҳокимликлар аппаратлари учун норматив ҳужжат сифатида ишлао чиқилган.\n3. Асосий қоидалар ишни ташкил этишнинг амалий шаклларини ўз ичига олади, юқорида айтиб ўтилган ҳужжатларда қўйилган вазифаларни амалга ошириш муддатларини ва пировард натижаларга эришиш учун шахсан жазобгар мансабдор шахсларни белгилаб беради.\n4. Қуйидагилар Асосий қоидаларнинг таркибий қисми ҳисобланади:\n1-схема - Ўзбекистон Республикаси Президенти фармонлари, қарорлари, фармойишлари ва топшириқлари ижро этилиши ва уларнинг амалга оширилиши устидан назорат қилишни ташкил этиш;\n2-схема - Ўзбекистон Республикаси Вазирлар Маҳкамаси қарорлари ва фармоймшлари тайёрланишини, ижро этилиши ва уларнинг амалга оширилиши устидан назорат қилишни ташкил этиш (илова қилинади).\nI. НАЗОРАТ ҚИЛИНАДИГАН ВА БАЖАРИЛИШИ\n6. Ўзбекистон Республикаси Президенти Котибиятининг топши-риқлари.\nҲужжатларнинг кўрсатиб ўтилган турларининг бажарилиши бўйича ишларни ташкил этиш Вазирлар Маҳкамасининг Ижро этувчи аппарати, вазирликлар, идоралар, Қорақалпоғистон Республикаси Вазирлар Кенгаши, вилоятлар, шаҳарлар, туманлар ҳокимликлари аппаратлари за корхоналарнинг раҳбарлари, мансабдор шахслари, тегишли таркибий бўлинмалари ва масъул ходимлари томонидан таъминланади.\nII. КЕЛГАН ҲУЖЖАТЛАРНИ ҲИСОБГА ОЛИШ, УЛАРНИ\nРЎЙХАТДАН ЎТКАЗИШ ВА 1, 1а, 1б, 2, 2а, 2б ТАРТИБ\nРАҚАМЛИ НАЗОРАТ КАРТОЧКАЛАРИНИ\n1. I бобда кўрсатилган барча ҳужжаглар қатъий ҳисобга олиниши ва тегишли бўлинмаларда: умумий бўлимда, канцелярияда рўйхатдан ўтказилиши керак.\n4. Ҳар бир тушген ҳужжатга алоҳида назорат карточкаси расмийлбштирилади: 1, 1а, 1б гартиб рақамли назорат кзрточкалари - Ўзбекистон Республикаси Президенти фармонлари, қарорлари, фармойишлари, топшириқлари учун; 2, 2а, 2б тартиб рақамли назорат карточкалари - Вазирлар Маҳкамасининг қарорлари, фармойишлари ва бошқа ҳужжатлари учун. Кўрсатиб ўтилган назорат карточкалари шакллари илова қилинмоқда.\nIII. ТУШГАН ҲУЖЖАТЛАРНИ БАЖАРИШ\nБЎЙИЧА ҚАРОРЛАР ТАЙЁРЛАШ ВА\n1. 1 ва 2-схемаларда кўрсатилган муддатларда Бош вазир, вазирлик, идора, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари раҳбари шахсан пухта ўргакишади ва тегишли топшириқларни белгилашади. Бунда топшириқнинг бажарилиши зиммасига шахсан юкланадиган раҳбарлар кўрсатилади.\n2. Мазкур топшириққа мувофиқ тегишли рақбар зарур таклифлар: қўйилган вазифалар амалга оширилишини таъминловчи аниқ чора-тадбирлар режаси; фармойиш ёки қарор лойиҳаси; ҳайъат ёки ҳокимнинг қарори лойиҳаси пухта ва ўз вақтида тайёрланишини таъминлайди.\n3. Қабул қилинган қарорлар Вазирлар Маҳкамасининг тегишли таркибий бўлинмаларига бир соат ичида, вазирликлар, идоралар ва барча даражалардаги ҳокимликларга - бир кеча-кундузда етказилиши керах.\n4. Имзоланган топшириқ ёки қабул қилинган қарор нусхаси Вазирлар Маҳкамасининг Назорат бўлимига, вазирликлар, идоралар, Қорақалпоғистон Республикаси Вазирлар Кенгаши, вилоятлар ва Тошкент шаҳар қокимликларининг назорат бўлинмаларига берилади, у ерда ҳар бир ҳужжатга 1, 1а, 16, 2, 2а, 26 тартиб рақамли назорат карточкалари расмийлаштирилади.\nIV. ЎЗБЕКИСТОН РЕСПУБЛИКАСИ ПРЕЗИДЕНТИ\nФАРМОНЛАРИ, ҚАРОРЛАРИ, ФАРМОЙИШЛАРИ ВА\nТОПШИРИҚЛАРИ, ВАЗИРЛАР МАҲКАМАСИНИНГ\nҚАРОРЛАРИ ВА ФАРМОЙИШЛАРИ БАЖАРИЛИШИНИ\nВА АМАЛГА ОШИРИЛИШИНИ НАЗОРАТ\nҚИЛИШНИ ТАШКИЛ ЭТИШ\n1. Юқорида айтиб ўтилган ҳужжатларнинг бажарилиши учун:\nБош вазир. Бош вазирнинг ўринбосарлари, вазирлар, идораларнинг раҳбарлари, Қорақалпоғистон Республикаси Вазирлар Кенгаши Раиси, зилоятлар ва Тошкент шаҳар ҳокимлари шахсан жавоб берадилар.\nЎзбекистон Республикаси Президентининг фармонлари, қарорлари, фармойишлари ва топшириқларида, Ўзбекистон Республикаси Вазирлар Маҳкамасининг қарорлари ва фармойишларида қўйилган вазифалар ўз вақтида ва тўлиқ амалга оширилиизини таъминламаган раҳбарлар, мансабдор шахслар ва ходимларга нисбатан шахсий жавобгарлик чораларини кўриш билан таъминланади.\n4. Вазирликлар, идоралар, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари ҳужжатларда белгиланган муддатларда биринчи шахснинг имзоси билан назорат топшириқлари (ҳужжатлар) бажарилиши тўғрисидаги холис ва қисқача ахборотни Вазирлар Маҳкамасининг тегишли ахборот-таҳлил департаментлари ва бўлимларга тақдим этишлари шарт. Раҳбарлар ахборотнинг ўз вақтида тақдим этилиши ва унинг ишончлилиги учун шахсан жавоб берадилар.\n5. Ҳужжат (топшириқ) бажарилишини назорат қилиш юкланган Бош вазирнинг ўринбосари - тегишли ахборот-таҳлил департаменти, бошқарувнинг тармоқ органлари ва жойлардаги хокимият органларининг:\nЎзбекистон Республикаси Президенти ва Ўэбекистон Республикаси Вазирлар Маҳкамаси ҳужжатлари бажарилишиня мунтазам ўрганиш, таҳлил қилиш ва умумлаштириш;\nкамчиликларнинг олдини олиш ва муоммоли масалаларни ҳал этиш бўйича зарур тезкор чора-тадбирларни амалга ошириш;\nайбдор мансабдор шахсларга нисбатан интизомин чора-тадбирлар кўриш юзасидан ишлари мувофиқлаштирилишини таъминлайди.\n6. Вазирлар Маҳкамасининг Ижро этувчи аппарати (Назорат бўлими), вазирликлар, идоралар, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари аппаратининг назорат бўлинмалари (бўлим, шўъба, гуруҳ, маъсул ходимлари) 1, 1а, 1б, 2, 2а, 2б тартиб рақамли назорат карточкалари асосида:\nфармойишлари ва топшириқларининг бажарилиши ва уларнинг\nамалга оширилишини назорат қилишни ташкил этишнинг\nЎзбекистон Республикаси Президенти Котибияти\n1. Фармонлар, қарорлар, фармойишлар ва топшириқларни рўйхатдан ўтказиш.\n1. Ҳужжат имзолангандан сўнг бир соат мобайнида.\n1. Ҳужжатни бажарувчи.\n2. Жўнатиш рўйхатига мувофиқ олувчиларга юбориш.\n2. Ҳужжат имзолангандан сўнг бир соат мобайнида.\n2. Ҳужжатни бажарувчи.\nII. ЎЗБЕКИСТОН РЕСПУБЛИКАСИ ВАЗИРЛАР МАҲКАМАСИНИНГ\nИЖРО ЭТУВЧИ АППАРАТИ АППАРАТИ\n1. Ҳужжат тушган пайтдан бошлаб 30 дақиқа мобайнида.\n1. Умумий бўлим мудири. Канцелярия мудири.\n2. Икки нусхада 1-назорат карточкасини тўлдириш: канцелярия; Ижро этувчи аппарат бошқарувчиси учун. Зарурат бўлганда ҳужжатни кўпайтириш.\n2. Ҳужжат тушган пайтдан бошлаб бир соат мобайнида.\n2. Умумий бўлим мудири. Канцелярия мудири.\n3. Вазирлар Маҳкамаси Ижро этувчи аппарат бошқарувчисига ҳужжатларни (1-назорат карточкаси билан) тақдим этиш.\n3. Ҳужжат тушган пайтдан бошлаб бир соат мобайнида.\n3. Умумий бўлим мудири.\n1. Ҳужжат олинган вақтдан бошлаб уч соат мобайнида.\n1. Ижро этувчи аппарат бошқарувчиси. Департамент, бўлим мудири, бошқарма бошлиғи.\n2. Ахборот бериш ва ҳужжатларни топшириқнома лойиҳаси билан Бош вазирга (унинг ўринбосарига) имзолаш учун тақдим этиш.\n2. Бир кунда икки марти, зарурат бўлганда дарҳол.\n2. Ижро этувчи аппарат бошқарувчиси. Бош вазир ёрдамчиси, Департамент, бўлим мудири, бошқарма бошлиғи.\n3. Ҳужжатларни имзоланган топшириқнома ва 1-назорат карточкаси билан Назорат бўлимига бериш.\n3. Ҳужжатга топшириқнома (фишка) имзолангандан сўнг 30 дақиқа мобайнида.\n3. Ижро этувчи аппарат бошқарувчиси. Бош вазир ёрдамчиси, Департамент, бўлим мудири, бошқарма бошлиғи\n1. Ҳужжатларни топшириқномаларни ва назорат бандларини АСИО режимида рўйхатдан ўтказиш.\n1. Ҳужжат олинган пайтдан бошлаб бир соат мобайнида.\n1. Назорат бўлими мудири.\n2. Ҳужжат олинган пайтдан бошлаб бир соат мобайнида.\n2. Назорат бўлими ходимлари.\n3. Ҳужжатларни кўпайтириш ҳамда топшириқнома ва 1-назорат карточкаси билан имзо қўйдириб бериш: Бош вазир ўринбосарларининг ёрдамчиларига (департамент ва бўлим мудирлари, бошқарма бошлиқлари) ижрони ташкил этиш учун; Умумий бўлим мудирига вазирликлар, идоралар ва ҳокимликларга жўнатиш учун.\n3. Вазирлар Маҳкамаси аппаратида ҳужжат олинган вақтдан бошлаб бир соат мобайнида.\n3. Назорат бўлими ходимлари.\n3а. Бир кеча-кундуз муддата вазирликлар, идоралар, ҳокимликларга.\n3а. Умумий бўлимнинг канцелярия мудири.\n1. Ҳужжат олиниши биланоқ.\n1. Ёрдамчи. Инспектор.\n2. Олинган кунда.\nҲужжатда ва унинг бўйича топшириқномада белгиланган муддатларда.\n2. Бош вазир ўринбосари. Департамент, бўлим мудирлари, бошқарма бошлиғи.\n- вазирликлар, идоралар ва ҳокимликлардаги ишлар аҳволини ўрганиш;\n- бажарилишини департаментларда (бошқармада, бўлимларда) ва Вазирлар Маҳкамасининг комплекслари мажлисларида кўриб чиқиш. Раҳбарларга нисбатан шахсий жавобгарлик чораларини кўриш.\n- Ўзбекистон Республикаси Президенти Котибиятини ва Давлат маслаҳатчилари хизматларини назоратдаги бандларнинг бажарилиши тўғрисида хабардор қилиш.\n3. Ҳужжатда ва унинг бўйича топшириқномада белгиланган муддатларда.\n3. Мутахассис. Департамент, бўлим мудирлари, бошқарма бошлиғи. Бош вазир ўринбосари.\n4 Назоратдаги ҳужжатларнинг бажарилишини мунтазам равишда таҳлил қилиш ва Вазирлар Маҳкамаси раҳбариятини хабардор қилиш.\n4. Ҳар куни, ҳар ойда, ҳар чоракда.\n4. Назорат бўлими. Аппарат раҳбари.\n2. Вазир, идора раҳбари, Қорақалпоғистон Республикаси Вазирлар Кенгаши раиси, вилоятлар ва Тошкент шаҳар ҳокими.\n3. Раҳбарнинг резолюциясига мувофиқ ижрочига етказиш. 1а-карточка насхаси назорат бўлинмасига (гуруҳга, шўъбага ёки ходимга) берилади.\n3. Раҳбарнинг резолюциясидан сўнг 30 дақиқа мобайнида.\n4. Қўйилган вазифаларни амалга оширишни таъминловчи аниқ чоралар, муддатлар ва шахсан ижрочилари тасдиқланган ҳолда ҳайъат ёки ҳокимнинг қарорини тайёрлаш ва қабул қилиш.\n4. Ҳужжат олинган санадан бошлаб уч кун муддатда, агар ВМ топшириғида бошқа муддатлар белгиланмаган бўлса.\n4. Вазир, идора раҳбари, Қорақалпоғистон Республикаси Вазирлар Кенгаши раиси, вилоятлар ва Тошкент шаҳар ҳокимлари.\n4а. Назорат бўлинмаси (гуруҳ, шўъба), ходим.\nв) тасарруфидаги корхоналарга;\nг) Вазирлар Маҳкамаси Департаментига (ёки бўлимига).\n6. Белгиланган муддатларда.\n6. Қарорнинг бажарилиши учун шахсан маъсул раҳбар,.\n- тадбирларни амалга ошириш, қуйи таркибий тузилмалардаги ишлар аҳволини ўрганиш;\nвазирлик, идора, ҳокимлик мутахассислари\n- вазирликлар, идора ҳайъатида, ҳокимлик раҳбари ҳузурида ҳужжатнинг бажарилишини кўриб чиқиш. Йўл қўйилган камчиликлари учун таркибий бўлинмалар раҳбарларига насбатан шахсий жавобгарлик чоралари кўриш;\nБелгиланган муддатларда, зарурат бўлганда тезкорлик билан\nВазирлик, идора, ҳокимлик раҳбари\n- Вазирлар Маҳкамасининг тегишли Департаментига, бўлимларига ва Ўзбекистон Республикаси Президенти Аппарати хизматларига Фармон (қарор, фармойиш)нинг бажарилиши юзасидан ахборотлар тақдим этиш. Зарурат бўлганда муаммоли масалаларни ҳал қилиш тўғрисида, шунингдек ҳужжатни назоратдан чиқариш тўғрисида таклифлар киритиш.\nФармонда (ВМ қарорлари ва фармойишларида) белгиланган муддатларда.\nIV. БОШҚАРУВНИНГ ҲУДУДИЙ ТАРМОҚ ОРГАНЛАРИ,\nТУМАН, ШАҲАР ҲОКИМЛИКЛАРИ, КОРХОНАЛАР\n2. Вилоят бошқармаси, ҳокимлик, корхона раҳбари.\n3. Қарорлар қабул қилиш: бажариш муддатлари ва қўйилган вазифаларнинг амалга оширилиши учун жавобгар ходимлар кўрсатилган ҳолда вилоят бошқармаси бўйича буйруқ, ҳоким қарори, корхона бўйича буйруқ.\n3. Вилоят бошқармаси, ҳокимлик, корхона раҳбари.\n4. 1б-назорат карточкасини расмийлаштириш, тасарруфидаги корхона, муассаса ва ташкилотларга ижро учун, шунингдек тегишли вазирликлар, идоралар, вилоятлар ва Тошкент шаҳар ҳокимликларига маълумот учун жўнатиш.\n4. Назорат бўлинмаси, ходим. Умумий бўлим, канцелярия мудирлари.\n5. Белгиланган муддатларда.\n5. Қарорнинг амалга оширилиши учун шахсан масъул бўлган раҳбар, ходим.\n- вилоят бошқармаси, туман, шаҳар ҳокимликлари ва корхоналар раҳбарлари ҳузурида қарорлар бажарилишини кўриб чиқиш.\nЙўл қўйилган камчиликлар учун мансабдор шахсларга ва мутахассисларга нисбатан шахсий жавобгарлик чоралари кўриш;\nВилоят бошқармаси, ҳокимлик, корхона раҳбарлари;\n- вазирлик, идора ҳайъати, вилоятлар ва Тошкент шаҳар ҳокимликлари қарорларининг бажарилиши тўғрисида ахборотлар тақдим этиш. Зарурат бўлганда, муаммоли масалаларни ҳал қилиш тўғрисида, шунингдек ҳужжатни назоратдан чиқариш тўғрисида таклифлар киритиш.\nВазирлик, идора, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари қарорларида белгиланган муддатларда.\nҲокимлик вилоят бошқармаси, корхона раҳбарлари;\nназорат бўлинмаси, ходим\nва фармойишларини тайёрлашни, бажарилиши ва уларнинг\nI. ЎЗБЕКИСТОН РЕСПУБЛИКАСИ ВАЗИРЛАР МАҲКАМАСИНИНГ\nдепартамент, бошқарма, бўлим мутахассиси\n- масалани вазирликлар, идоралар, ҳокимликлар, бошқарувнинг қуйи бўғинларида ишлаб чиқиш;\n- аниқ чоралар (тадбирлар), асосланган муддатлар ва бажарилиши учун масъулларни белгилаш;\n- лойиҳани манфаатдор вазирликлар, идоралар ва ҳокимликларда келишиб олиш. Вазирликлар, идоралар ва ҳокимликларнинг ташаббуси билан Вазирлар Маҳкамасига киритилаётган лойиҳалар келишиб олинган ҳолда тақдим этилади ёки уларга мавжуд мулоҳазалар илова қилинади;\nқарорлар лойиҳалари бўйича 3 календарь кун; фармойишлар бўйича 2 календарь кун.\nВазирликлар, идоралар, ҳокимликлар раҳбарлари. Вазирлар Маҳкамасининг мутахассиси, департамент, бўлим мудири, бошқарма бошлиғи.\n- лойиҳани манфаатдор вазирликлар, идораларни жалб қилган ҳолда Бош вазир ўринбосари, зарур бўлганда эса Бош вазир ҳузурида муҳокама қилиш;\nдепартамент, бўлим мудири, бошқарма бошлиғи. Бош вазир ўринбосари\n- лойиҳани пуҳталаш. Департаментда, Ҳуқуқий экспертиза ва халқаро шартномалар бошқармасида, комплекс раҳбари ва тегишли Бош вазири ўринбосари томонидан визалаш. Лойиҳани Вазирлар Маҳкамасининг Ижро этувчи аппарати бошқарувчисига тақдим этиш;\nМутахассис. департамент, бўлим мудири, бошқарма бошлиғи\nВазирлар Маҳкамаси Ижро этувчи\n1. Лойиҳани кўриб чиқиш, зарур бўлганда пухталаш учун ижрочига қайтариш.\n1. Тақдим этилган кунда\n1. Ижро этувчи аппарат бошқарувчиси.\n- имзолаш учун Бош вазирга;\n- Ўзбекистон Республикаси Президенти Девонига.\n2. Тақдим этилган кунда\n2. Ижро этувчи аппарат бошқарувчиси.\n3. Зарур бўлганда қайтарилган лойиҳани пухталаш.\n3. Белгиланган муддатда\n3. Ижро этувчи аппарат бошқарувчиси. департамент, бўлим мудири, бошқарма бошлиғи\nДепартамент, бошқарма, бўлим\n1. Имзоланган қарорга, фармон ишга жўнатиш кўрсаткичини расмийлаштириш ва аппарат бўлинмаларига, вазирликларга, идораларга, ҳокимликларга жўнатиш.\n1 Имзоланган қарор (фармойиш) олинган кунда.\n1. департамент, бошқарма, бўлим мутахассиси. Умумий бўлим мутахассиси.\n2. Ҳужжатни ва унинг бандларини муддатлари ва ижрочилари бўйича "Назорат" режимида рўйхатдан ўтказиш, 2-назорат карточкасини расмийлаштириш\n2. Ҳужжат тушган кунда.\n2. Мутахассис. Назорат бўлими мудири.\n3. Қабул қилинган ҳужжатнинг ижросини ташкил этиш бўйича назорат режаси, тадбирлар режаси тузиш; тезкор йиғилиш бўйича таклифлар тайёрлаш.\n3. Имзоланган санадан бошлаб уч кун муддатда, зарур бўлганда имзоланган кунда.\n3. Мутахассис. департамент, бўлим мудири, бошқарма бошлиғи.\n1. Ҳужжатни амалга ошириш бўйича амалий чора-тадбирларни, зарурат бўлганда Бош вазир ҳузурида кўриб чиқиш ва тасдиқлаш.\n1. Имзоланган санадан бошлаб уч кун муддатда, зарур бўлганда имзоланган кунда.\n1. Бош вазир ўринбосари. Бош вазир\n2. Қарор, фармойиш ижросини ташкил этиш:\n2. Белгиланган муддатда\n2. Бош вазир ўринбосари.\n- хизмат сафарлари ва вазирликларда, идораларда ва ҳокимликларда мақсадли ўрганиш давомида ишларнинг аҳволини таҳлил қилиш;\n- ишчи режа муддатлари бўйича;\nдепартамент, бошқарма, бўлим мутахассислари\n- қарор (фармойиш)нинг бажарилишини департаментда, бошқармада, бўлимда, Бош вазирнинг тармоқ бўйича ўринбосарида, Комплекслар йиғилишларида кўриб чиқиш;\nдепартамент, бўлим мудири, бошқарма бошлиғи\n- қўйилган вазифаларни ўз вақтида ва тўлиқ ҳажмда амалга ошириш учун вазирликлар, идоралар ва ҳокимликлар раҳбарларига нисбатан шахсий жавобгарлик чораларини кўриш;\n- ҳар чоракда Комплекслар мажлисларида\n- қарор (фармойиш)ни назоратдан чиқариш ёки унинг амал қилиш муддатини узайтириш тўғрисидаги таклифларни умумлаштириш ва киритиш. Вазирлар Маҳкамаси (Раёсати) мажлиси кун тартибига киритиш.\nМутахассис. департамент, бўлим мудири, бошқарма бошлиғи. Бош вазир ўринбосари. Назорат бўлими.\nНазоратдан чиқариш тўғрисидаги қарорнинг қабул қилиниши\n4. Ишлар номенклатурасига мувофиқ ҳужжатларни инспекторга топшириш, архивга топширишга тайёрлаш.\n4. Назоратдан чиқарилгандан сўнг Жадвал бўйича\n4. Бош вазир ўринбосарларининг инспекторлари. департамент, бошқарма, бўлимлар мутахассислари\n5. Назоратдаги бандларнинг бажарилишини мунтазам равишда таҳлил қилиш. Вазирлар Маҳкамаси раҳбариятини хабардор қилиш.\n5. Ҳар ойда, ҳар чоракда\n5. Назорат бўлими. Ижро этувчи аппарат бошқарувчиси\nII. ВАЗИРЛИКЛАР, ИДОРАЛАР, ҚОРАҚАЛПОҒИСТОН РЕСПУБЛКАСИ ВАЗИРЛАР КЕНГАШИ, ВИЛОЯТЛАР ВА ТОШКЕНТ ШАҲАР ҲОКИМЛИКЛАРИ\nҚорақалпоғистон Республикаси ВК, вилоятлар ва Тошкент шаҳар ҳокимликлари\n1. Ҳужжат олинган сўнг 30 дақиқа мобайнида.\n2. Ҳужжатга раҳбарнинг аниқ топшириқ, бажарувчи ва муддатлар кўрсатилган ҳолдаги резолюцияси\n2. Ҳужжат олинишига кўра\n2. Вазир, идоранинг раҳбари, ҚҚР Вазирлар Кенгаши раиси, вилоятлар ва шаҳар ҳокими\n3. Раҳбарнинг резолюциясига мувофиқ бажарувчига етказиш 2а-карточкасининг нусхаси назорат бўлинмаси (гуруҳ, шўъба ёки ходим)га берилади.\n3. Умумий бўлим, канцелярия мудирлари, ёрдамчи\n4. Қўйилган вазифаларнинг амалга оширилишини таъминловчи аниқ чора-тадбирлар, муддатлар ва шахсан бажарувчилар тасдиқланган ҳолда ҳайъат ёки ҳоким қарорини тайёрлаш ва қабул қилиш.\n4. Ҳужжат олинган санадан бошлаб уч кун муддатда, агар ВМ топшириғида бошқа муддатлар кўрсатилмаган бўлса.\n4. Вазир, идоранинг раҳбари, ҚҚР Вазирлар Кенгаши раиси, вилоятлар ва шаҳар ҳокими\n4а. 2а-назорат карточкаси тўлиқ расмийлаштириш\n4а. Қарор қабул қилинган кунда\n4а. Назорат бўлинмаси (гуруҳ, шўъба), ходим\n5 Қабул қилинган қарорни етказиш:\nг) Вазирлар Маҳкамаси Департаменти (ёки бўлими)га.\n5. Қарор қабул қилинган кундан бошлаб бир кеча-кундуз муддатда\n5. Умумий бўлим, канцелярия мудирлари\n6. Қабул қилинган қарорларнинг бажарилишини ташкил этиш:\n6. Қарорнинг бажарилиши учун шахсан масъул раҳбар\n- тадбирларни амалга ошириш, қуйи таркибий бўлинмалардаги ишларнинг аҳволини ўрганиш;\n- ҳужжатнинг бажарилишини вазирлик, идора ҳайъатида, ҳокимлик раҳбари ҳузурида кўриб чиқиш. Йўл қўйилган камчиликлар учун таркибий бўлинмалар раҳбарларига нисбатан шахсий жавобгарлик чораларини кўриш;\nбелгиланган муддатларда, зарур бўлган ҳолларда тезкорлик билан\n- қарор, фармойишнинг бажарилиши тўғрисидаги ахборотни Вазирлар Маҳкамасининг тегишли Департаментга, бўлимларига тақдим этиш. Зарур бўлган ҳолларда муаммоли масалаларни ҳал этиш тўғрисида, шунингдек, ҳужжатни назоратдан чиқариш тўғрисида таклифлар киритиш.\nВазирлар Маҳкамасининг қарорлари, фармойишларида белгиланган муддатларда\nIII. БОШҚАРУВНИНГ ҲУДУДИЙ ТАРМОҚ ОРГАНЛАРИ,\n1. Ҳужжатни рўйхатдан ўтказиш, 2б-назорат карточкасини тўлдириш ва раҳбарга ахборот бериш.\n1 Умумий бўлим, канцелярия мудирлари, ёрдамчи.\n3. Қарор қабул қилиш: вилоят бошқармаси бўйича буйруқ; ҳоким қарори; қўйилган вазифаларни амалга ошириш учун муддатлари ва шахсан масъул ходимлар кўрсатилган ҳолда корхона бўйича буйруқ.\n4. 2б-назорат карточкасини расмийлаштириш, тасарруфидаги корхоналарга, муассасаларга ва ташкилотларга ижро этиш учун, шунингдек тегишли вазирликлар, идоралар, вилоятлар ва Тошкент шаҳар ҳокимликларига маълумот учун юбориш.\n4. Назорат бўлинмаси, ходим. Умумий бўлим, канцелярия мудирлари\n5. Белгиланган муддатларда\n5. Қарорни амалга ошириш учун жавобгар раҳбар, ходим\n- вазирликлар, идоралар ҳайъати, вилоятлар ва Тошкент шаҳар ҳокими қарорининг бажарилиши тўғрисида ахборотлар тақдим этиш. Зарур бўлганда, муаммоли масалаларни ҳал қилиш тўғрисида, шунингдек ҳужжатни назоратдан чиқариш тўғрисида таклифлар киритиш.\nвазирлик, идора, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари қароридаги муддатларда.\nВилоят бошқармаси, ҳокимлик, корхоналар раҳбарлари, назорат бўлинмаси, ходим\n1-НАЗОРАТ КАРТОЧКАСИ Сана\n(сана)даги N (ҳужжат рақами)\nВМга келиб тушган сана (сана)\nҲужжатнинг номи: _____________________________________\nПрезидент резолюцияси: ________________________________\nПрезидент Котибияти (Давлат\nмаслаҳатчиси)нинг топшириғи: __________________________\nБош вазирининг резолюцияси: ___________________________\nМаъсул: (ФИО, лавозими) муддати: (сана)\nНазорат бандлари: ______________________________________\nВазирлар Маҳкамасининг Ижро этувчи аппаратида назорат учун маъсул:\nАхборот бериш муддати- (сана)\nБажариш муддати - (сана)\nҲужжатларни бериш: ___________________________________\nҲужжатни олган шахснинг ФИО\nВАЗИРЛИКЛАР, ИДОРАЛАР, ҚОРАҚАЛПОҒИСТОН\nРЕСПУБЛИКАСИ ВАЗИРЛАР КЕНГАШИ,\n1а-НАЗОРАТ КАРТОЧКАСИ Сана\n(вазирлик, идора, ҚҚР Вазирлар\nРаҳбарнинг резолюцияси: _______________________________\nМаъсул: Бош вазирининг резолюцияси: ___________________\nҚабул қилинган қарор: __________________________________\nНазорат учун маъсул: ФИО, лавозими\nНазорат учун маъсул:\nтуман, шаҳар ҳокимлиги, ташкилот\nБОШҚАРУВНИНГ ҲУДУДИЙ ТАРМОҚ ОРГАНЛАРИ,\nТУМАН, ШАҲАР ҲОКИМЛИКЛАРИ ВА\n1б-НАЗОРАТ КАРТОЧКАСИ Сана\nЮқори органнинг топшириғи: ___________________________\n2-НАЗОРАТ КАРТОЧКАСИ Сана\nҲужжатнинг тури (ВМ қарори, фармойиши)\nВМга тушган санаси (сана)\nБажарувчи: ВМ ходимининг ФИО, лавозими\n2а-НАЗОРАТ КАРТОЧКАСИ Сана\n2б-НАЗОРАТ КАРТОЧКАСИ Сана


География ва табиати » Кизилтепа тумани хокимлиги\nЁШ ДАСТУРЧИЛАРНИ ТАНЛОВГА ЧОРЛАЙМИЗ!\nВАЗИР БИЛАН УЧРАШУВГА МАРҲАМАТ!\nДАВЛАТ СТАТИСТИКА ҲИСОБОТИНИНГ 2021 ЙИЛ\nТАДБИРКОРЛАРГА КЎМАКЛАШУВЧИ 14 ТА ИНТЕРАКТИВ\nКизилтепа / Туман хакида / География ва табиати\nМуҳим иборалар Зарафшон туман Кизилтепа география табиат\nТуман ҳудуди Зарафшон водийсининг жануби-ғарбидаги камбар текисликда Қизилтепа ва Офтобачи платолари орасида, Ҳазора дараси бўйлаб кетган Зарафшон дарёсининг икки қирғоқ ҳавзаси, Шоҳруд ва Абу Муслим шоҳариқлари орасидаги ҳудудларда жойлашган. Шимолдан туман ҳудудига Қизилқумнинг кичик бир қисми кириб келган. Воҳа Зарафшоннинг чап соҳили бўйлаб Маликчўл, Қизилтепа, Қуйимозор адирлари, шарқдан ва жанубдан Қарноб чўли билан туташган. Бу унинг иқлимига катта таъсир қилади. Ҳарорати кескин ўзгаради. Ёзи жазирама иссиқ бўлиб, тез-тез гармсел эсади. Июль ойида ўртача ҳарорат 28,3º, баъзан 44ºга ҳам етади. Январь ойида ўртача ҳарорат – 0 – 4º, баъзан – 24 – 30º бўлади. Ўртача ёғингарчилик йилига 177 мм. Вегетация даври 212 кун.\nТуман тупроқлари оч бўз, ўтлоқи бўз, қумоқ бўз. Ёввойи ўсимликлардан қамиш, рўвак, буғдойиқ, шўражриқ, кампирсон, итгунафша, сувранг, волғул ва бошқалар ўсади. Ёввойи ҳайвонлардан бўри, тулки, қуён, чиябўри, жайрон, ёввойи чўчқа, жайра; қушлардан сўфитўрғай, чумчуқ, чуғурчиқ, зарғалдоқ, қирғовул, лойхўрак, ўрдак; судралиб юрувчилардан ҳар хил илонлар ва калтакесаклар, тошбақа, эчкемар; кемирувчилардан кўрсичқон, қумсичқон, типратикан, калламуш кўп. Умуман олганда туман табиати жуда бой ва ранг-баранг, деҳқончилик ҳамда чорвачилик учун қулай.\nҚизилтепа тумани 1962 йил 24 декабрда яна Ғиждувон туманига қўшилган. 1970 йил 7 декабрда Қизилтепа тумани қайтадан ташкил этилган. Қизилтепа тумани ҳудуди шимолдан Конимех, Навбаҳор туманлари, шимоли-шарқдан Кармана тумани, шарқдан Самарқанд ва Қашқадарё вилоятлари, жанубдан Бухоро вилоятининг Когон тумани, ғарбдан Бухоро, Вобкент ва Ғиждувон туманлари билан чегарадош. Қизилтепа туманининг майдони 2,2 минг км2, аҳолиси 132.087 киши (2011). Туманда 1 шаҳар (Қизилтепа), 8та қишлоқ фуқаролар йиғини (Арабон, Бўстон, Ванғози, Ғардиён, Зармитан, Оқолтин, Хожа Ҳасан, Янгиҳаёт) бор. Маркази – Қизилтепа шаҳри. Қизилтепа шаҳри аҳолиси – 12.222 киши (2011).\nШундай қилиб, ҳозирги Қизилтепа тумани ҳудуди ХХ аср давомида кўплаб ўзгаришларга учради. Минтақада кескин сиёсий жараёнларнинг юз бериши, турли ижтимоий-иқтисодий ўзгаришлар ушбу ҳудуднинг маъмурий бўлинишига ҳам ўз таъсирини ўтказди.\nСизнинг Е-mail манзилингиз очиқ ошкор этилмайди ва учинчи шахсларга берилмайди. Мажбурий тўлдириш қаторлари * билан белгиланган.\nПолужирный Наклонный текст Подчеркнутый текст Зачеркнутый текст | Выравнивание по левому краю По центру Выравнивание по правому краю | Смайликларни қўйиш Вставка ссылкиВставка защищенной ссылки Выбор цвета | Скрытый текст Вставка цитаты Преобразовать выбранный текст из транслитерации в кириллицу Вставка спойлера\n\nТуман хакида фев 25, 2014\n\nМАТБУОТ КОТИБЛАРИ ВЕЛОСИПЕД\nЯнгиликлар июн 21, 2021\nЭълонлар / Янгиликлар / Фукароларга июн 21, 2021\nЯнгиликлар июн 20, 2021\nПРЕСС ТУР ЎТКАЗИЛДИ\nЯнгиликлар июн 19, 2021\nИюн 2021 (30)


Бухорийни ўрганамиз 3 - Fitrat.uz\nБош саҳифа / Ислом тарихи / Бухорийни ўрганамиз 3\nБухорийни ўрганамиз 3\nOktabr 7, 2017\tБухорийни ўрганамиз 3da fikr bildirishni o'chirish 184 Кўришлар\nЖомеъ ас-Саҳиҳни ёзишлари.\nАллоҳ таолонинг китобидан кейинги ўринда турадиган энг ишончли китоб – бу имом Бухорийнинг саҳиҳларидир.\nИмом Заҳабий: “Ислом динида Имом Бухорийнинг “Жомеъ ус-саҳиҳ” китоблари Аллоҳ таолонинг китобидан кейин энг юқори ўринда турувчи ва энг афзал китобдир. Агар бир киши у китобни эшитиш учун 1000 фарсах йўл босиб келса, унинг бу келиши зое бўлмайди”, – деганлар.\nБир ҳадис учун бир неча кунлар йўл босилган. Қандай қилиб ўзида бир неча минг саҳиҳ ҳадисни жамлаган китобга сафар қилинмасин. Бу китобда саҳиҳ ҳадисдан бошқаси жамланмаган.\nКитобни ёзишларига сабаб\nИмом Бухорий Исҳоқ ибн Роҳавийҳни хузурида эдилар. У баъзи шогирдларига: “Кошки сизлар Набий соллаллоҳу алайҳи васалламнинг суннатларини жамлаган мухтасар, саҳиҳ китоб жам қилсаларингиз!” – деди. Бу Имом Бухорийнинг қалбларига ўрнашиб қолди. Ҳадисларни жамлашни бошладилар. Бу ҳадисларни 600000 та ҳадисдан чиқариб олдилар. Китобларига фақат саҳиҳ ҳадисларни киргаздилар. Китоб узун бўлиб кетмаслиги учун саҳиҳларни баъзисини тарк қилдилар. Жомеъ китобларининг таржималарини (ҳадисларни ривоят қилган ровийларнинг таржимаи ҳолларини) Расулуллоҳ соллаллоҳу алайҳи васалламнинг қабрлари ва минбарлари орасида ёзишга ҳаракат қилганлар. Ҳар бир ровийни таржимаи ҳолини ёзаётганларида икки ракат намоз ўқир эдилар. Жомеъ китобларига ҳар бир ҳадисни қўйишдан олдин ғусл қилиб, икки ракат намоз ўқир эдилар. Китобни 16 йил мобайнида ёзганлар. Имом Бухорийдан: “Мен “фалончини ғийбат қилдинг”, деб ҳисоб китоб қилинмаган ҳолда Аллоҳ таолога йўлиқишни истайман”, – деган сўзлари ривоят қилинган. Бу сўз у зотнинг нақадар катта тақво эгаси ва бировларни гапиришда қай даражада иффатли бўлганликларидан далолат беради.\n“Ал–Жомеъ ас-Саҳиҳ” китоблари кимларнинг ривояти билан етиб келган.\nУ кишидан Жомеъ ус-саҳиҳ китобини 90000 киши эшитган.\nАбу Абдуллоҳ Муҳаммад ибн Юсуф Фиробрий охири эшитган ҳамда ундан ривоят қилиш кенг тарқалган. У киши имом Бухорийдан “Жомеъ ус-саҳиҳ”ни Фарабр шаҳрида икки маротаба эшитганлар.\nАбу Талҳа Мансур ибн Али ибн Қарина ал-Паздавий охирги эшитган деган фикрлар ҳам бор.\n“Ал- Жомеъ ас-Саҳиҳ” китобларининг тузулиши:\nИмом Бухорий китобларини “Жомеъ” деб номлашларига сабаб, у ўз ичига қуйидаги бобларни олган:\n1- Ақоид боби\n2- Ҳукм боби\n3- Рақоиқ боби\n4- Таом ва шароб боби\n5- Тафсир ва Тарих ва Сияр боблари\n6- Шамоил боби\n7- Фитналар боби\n8- Маноқиб боби\n“Жомеъ ус-Саҳиҳ”нинг шарҳловчиси бўлган ибн Ҳажар бу китобда такрор билан 7397 та ҳадис келган деганлар. Лекин баъзи олимлар 9082 та ҳадис келган деган. Такрорсиз келганларининг сони 2602 та ҳадис эканлиги аниқ. Китоб ўз ичига 97 та китобни олган. Мисол: “Таҳорат китоби”, “Намоз китоби” кабилар. Ҳар бир китоб бобларга бўлинган. Бобларнинг сони 3405 та.\nКитобнинг биринчи ҳадиси “Амаллар фақат ниятларга кўрадир…”деган ҳадис бўлиб, охирги ҳадис “Раҳмонга суюкли, тилда осон ва тарозида оғир келадиган сўз…”деган ҳадисдир.\nҚибрай тумани “ Саъдулла ота” жоме масжиди\nАввалги Бекобод туманидаги «Амир Ҳамза» жоме масжидида “КИТОБ САЙЛИ” (фото)\nКейинги Динда ашаддий бўлма !!!


Ҳарбий зарба беришга ўн дақиқа қолганда Дональд Трамп ўз фикридан қайтган.\nТОШКЕНТ, 21 июн – Sputnik. АҚШ президенти Дональд Трамп Эронга ҳарбий зарба бериш ҳақида буйруқ берганини тан олди. Бу ҳақда РИА Новости хабар қилмоқда.\n“Кеча кечқурун биз қасос олишга тайёр эдик – турли уч объектга зарба беришга, лекин мен неча киши ҳалок бўлади деб сўрадим. 150 киши, сэр, деб жавоб берди менга генерал. Зарба беришга ўн дақиқа қолганда мен уни тўхтадим”, - дея ёзган Америка етакчиси Дональд Трамп ўзининг Twitter᾽даги саҳифасида.\nУ Америка қуролли кучлари “дунёдаги энг яхши” экани, лекин у ҳозирча шошмаслигини қўшимча қилган.\nЭслатиб ўтамиз, Эрон АҚШнинг радведка қилувчи RQ-4 Global Hawk учувчисиз учиш қурилмасини (дрон) уриб туширганини маълум қилди. Қурилма Ҳормозгон вилоятининг Қўҳи муборак туманида ҳаво чегараларини кесиб ўтгандан сўнг уриб туширилган. Дональд Трамп бу ҳодисага муносабат билдириб, Эрон жуда катта хатога йўл қўйганини маълум қилганди.


02.04.2021 – Фарғона ҳақиқати\nХушхабар РИШТОН – СЎХ ЙЎЛИ: ДЎСТЛИК, МЕҲР-ОҚИБАТ ЙЎЛИ БЎЛИБ ҚОЛАЖАК!\nАсрлар мобайнида аҳил-иноқликда, ҳамжиҳат ва ҳамфикр бўлиб яшаб келаётган халқларимизнинг қадрият ва анъаналари, яшаш ва турмуш тарзи ўзаро муштаракдир. Шу боис азалдан ота-боболаримиз ўзбек ва қирғиз халқини бир дарахтнинг икки япроғи сифатида эътироф этиши бежиз эмас. Шу йилнинг 1 апрель…\nФарғонадан Истанбулга ИЛК АВИАҚАТНОВ АМАЛГА ОШИРИЛДИ\n2021 йилнинг 4-5 февраль кунлари давлатимиз раҳбарининг вилоятимизга ташрифи чоғида Фарғонадан Туркия, Корея Республикаси, Бирлашган Араб Амирликлари сингари давлатларга тўғридан-тўғри авиақатновларни йўлга қўйиш вазифаси белгиланган эди. Шу йилнинг 31 март куни “Фарғона” халқаро аэропортидан “Фарғона — Истанбул” йўналиши бўйича илк…\nФарғона шаҳридаги еттита оилавий поликлиникада коронавирусга қарши оммавий эмлаш тадбирлари бошланди. Соғлиқни сақлаш вазирлиги томонидан белгиланган тартиб асосида биринчи босқичда 65 ёшдан ошганлар ва тиббиёт ходимлари эмланиши лозим. — Дастлабки кунда 70 нафардан ортиқ шахс эмланиши кўзда тутилган. Биринчи навбатда…\nВилоятдаги кичик саноат зоналари сизни кутмоқда ТАДБИРКОРЛАРГА КАТТА ИМКОНИЯТ “Фарғонанинг тадбиркори —Фарғонанинг ислоҳотчиси” деган эзгу ғоя асосидаги саъй-ҳаракатлар тизимли давом этмоқда. Иқтисодий тадқиқотлар ва ислоҳотлар марказининг маълумотига кўра, республикада февраль ойидаги ишбилармонлик фаоллиги индекси ўтган йилнинг шу даврига нисбатан 3,4…\nҚиргули қир-адирлари билан туташиб кетган Тошлоқ туманидаги Бешолиш даҳаси қурувчи ёшлар билан гавжум. Бу ерда 5,5 гектар майдонда “Ёшлар” кичик саноат зонаси ташкил этилмоқда. Бетон қориштираётган, ғишт тераётган қурувчилар, йўлсозлар, қудратли техникалар ҳаракати бир зум тўхтагани йўқ. Эътиборимизни ғишт тераётган…\nХАЛҚИМИЗНИНГ ЭНГ ЭЗГУ ФАЗИЛАТИ ҳаёт йўлида адашганларни кечириш ва тўғри йўлга бошлашга кўмаклашади Президентимизнинг 2021 йил 18 мартдаги “Озодликдан маҳрум этиш жазосини ўтаётган, қилмишига чин кўнгилдан пушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида”ги Фармони…\nФАРҒОНАГА 15 ТА ГЕМОДИАЛИЗ АППАРАТИ ОЛИБ КЕЛИНДИ Беморлар вилоят ҳокими Хайрулло Бозоровга алоҳида миннатдорчилик билдирмоқдалар — 19 йилдан бери гемодиализ (сунъий буйрак) муолажасини олиб келаман. Олдин Шакар қишлоқда битта аппарат бўлган, у бузилиб қолса, Тошкентга борардим. У ерга бутун республикадан…\nМоҳиятан аҳолининг уй-жойга муҳтож қатламини қўллаб-қувватлашга қаратилган субсидия тизими Фарғонада ҳам амалий тус олди. Вилоятда 2020 йилда субсидия асосида уй-жой сотиб олиш учун келиб тушган жами 4978 та аризанинг 1219 тасига ижобий хулоса берилган. Субсидия ўзи нима? У фуқаролар учун…\nАзалдан болажон халқмиз. Оилада чақалоқ дунёга келиши байрам бўлиб кетади. Гўдакнинг соғлиғи меъёрида бўлса-ку, яхши… Вилоят перинатал маркази қошидаги чақалоқлар хасталиги бўлимига кириб борарканмиз, аввало, бу ерда хизмат қилаётган раҳбар ва ходимлар ўртасидаги самимият, дўстона муносабат эътиборимизни тортди. – Бўлимимизда…\nФарғона туманидаги 53-ўрта таълим мактаби 1-“А” синф ўқувчилари саводхонлик байрамини нишонладилар. Мусиқа садолари, ота-оналар ва устозлар олқишлари остида саҳнага миллий либослардаги жажжи ўқувчилар кириб келишди. Улар икки чорак мобайнида олган билимларини бийрон тилларида ифода этдилар. “Алифбе”даги ҳарфларга, сон ва тиниш…